
Introducere 


Problematica liberului-arbitru se 
regăsește aproape în orice aspect 
important al vieții noastre. 
Moralitatea, legislația, politica, 
religia, politicile publice, relațiile 
intime, sentimentele de vinovatie și 
de împlinire personală - ceea ce 
este, în mod distinctiv, omenesc - 
par să depindă de faptul că ne 
percepem pe noi înșine ca fiind 
persoane autonome, capabile să 
facem alegeri. În cazul în care 
comunitatea științifică ar susține că 
liberul-arbitru este o iluzie, s-ar 
declanşa dispute mult mai aprige 
decât cele pe tema evoluției. Fără 
liber-arbitru, păcătoşii şi infractorii 
nu ar fi nimic altceva decât niște 
ceasornice prost calibrate și orice 
demers juridic care ar susţine 
pedepsirea lor (mai degrabă decât 
să-i împiedicăm să acţioneze, să-i 
reabilităm sau, pur și simplu, să-i 
întemniţăm) ar fi lipsit de orice 


logică. lar aceia dintre noi care 
muncim din greu și respectam 
regulile nu și-ar „merita“ succesul cu 
adevărat. Nu e întâmplător faptul că 
majoritatea oamenilor cred că 
aceste idei sunt de-a dreptul 
inacceptabile. Miza e uriașă. 


În dimineaţa zilei de 23 iulie 2007, 
Steven Hayes și Joshua 
Komisarjevsky, infractori cu state 
vechi, au intrat în casa lui William si 
Jennifer Petit din Cheshire, un 
orășel liniștit din Connecticut. L-au 
găsit pe dr. Petit dormind pe 
canapea, în sufragerie. Conform 
mărturisirii înregistrate, 
Komisarjevsky a stat aplecat câteva 
minute deasupra bărbatului, 
ezitând, înainte să-l lovească în cap 
cu o bâtă de baseball. A susţinut că 
tipetele omului au declanșat în el 
ceva ce l-a determinat să dea în el 
cu toată puterea până când acesta 
a tăcut. 

Amândoi i-au legat apoi mâinile și 
picioarele și au urcat la etaj ca să 
cerceteze restul casei. Au dat peste 


Jennifer Petit și fiicele ei — Hayley, 
de 17 ani, si Michaela, de 11 ani -, 
care dormeau. Le-au trezit și le-au 
legat de paturi. 


La ora 7:00, Hayes s-a dus la 
benzinărie și a adus cam 15 litri de 
benzină. La 9:30, a dus-o cu mașina 
pe Jennifer Petit la banca unde-si 
tinea economiile pentru a retrage 15 
000 de dolari. Din ce s-a aflat ca a 
discutat cu casierul, se poate trage 
concluzia ca nu stia ca sotul ei era 
rănit și că era convinsă că hoţii îi vor 
elibera familia nevatamata. 

În timp ce Hayes era plecat cu 
mama fetelor, Komisarjevsky s-a 
distrat fotografiind-o goală pe 
Michaela cu telefonul lui mobil și 
masturbându-se deasupra ei. Când 
Hayes s-a întors împreună cu 
Jennifer, cei doi bandiți şi-au 
împărţit banii și au discutat rapid 
cum să acţioneze în continuare. Au 
decis ca Hayes să o ducă pe 
Jennifer în living si să o violeze — 
ceea ce a și făcut. Apoi a 


strangulat-o, spre aparenta surpriză 
a partenerului său. 


Imediat după aceea, cei doi bărbaţi 
au observat dispariţia lui William 
Petit, care reușise să se elibereze și 
fugise. Au intrat în panică. Au turnat 
benzină prin toată casa și i-au dat 
foc. Când au fost întrebaţi de 
polițiști de ce nu le-au dezlegat pe 
cele două fete de paturi, 
Komisarjevsky a răspuns: „Nu mi-a 
trecut prin cap asta." Copilele au 
murit din cauza fumului inhalat. 
William Petit a fost singurul 
supravieţuitor. 


Când aflăm despre astfel de crime, 
majoritatea dintre noi simţim că 
bărbaţi ca Hayes și Komisarjevsky 
ar trebui trași la răspundere pentru 
acţiunile lor. Dacă am fi fost rude 
ale familiei Petit, mulţi dintre noi ne- 
am fi considerat pe deplin 
indreptatiti să-i ucidem pe acești 
monştri cu propriile mâini. Ne-ar 
păsa că Hayes a regretat ce s-a 
întâmplat şi că a încercat să se 
sinucidă? Nu prea. Am lua în 


considerare ca Komisarjevsky a 
fost, in mod repetat, violat cand era 
copil? Asa cum povestește in 
jurnalul sau, a simtit de cand se stie 
că este „diferit“ de alti oameni, 
tulburat psihic și capabil de o 
detasare extremă. În plus, a pretins 
că era șocat de comportamentul lui 
din casa familiei Petit: era hot, nu 
criminal, și nu plănuise în mod 
conștient să omoare pe cineva. 
Asemenea detalii ne dau de gândit. 


Așa cum vom vedea, nu are nicio 
importanță daca putem avea 
încredere în ceea ce spun infractori 
ca Hayes sau Komisarjevsky despre 
sentimentele și intenţiile lor: oricare 
ar fi motivele lor conștiente, ei habar 
nu au de ce sunt așa cum sunt. Nici 
nu am putea explica de ce noi nu 
suntem ca ei. Oricât de mult 
dispretuiesc comportamentul lor, 
trebuie să recunosc că, dacă ar fi să 
fiu în locul oricăruia dintre ei, până 
la ultimul atom, aș fi el: nu ar exista 
nicio parte suplimentară a sinelui 
meu care să decidă să perceapă 


diferit lumea sau să reziste 
impulsului de a face rău altora. 
Chiar dacă crezi că fiecare ființă 
umană are un suflet nemuritor, 
problema responsabilitatii rămâne: 
nu pot să-mi asum vreun merit 
pentru faptul că nu am sufletul unui 
psihopat. Dacă aş fi fost 
Komisarjevsky pe 23 iulie 2007 - 
mai exact, dacă aş fi avut atât 
genele și experienţele sale, cât și 
creierul lui (sau sufletul lui), totul 
identic —, aș fi acţionat exact ca el. 
Pur și simplu, nu cred să existe 
vreun argument deștept care să 
nege acest lucru. Prin urmare, rolul 
norocului pare a fi decisiv. 


Desigur, dacă am afla că infractorii 
au amândoi tumori cerebrale, care 
le declanșează comportamentul 
violent,  consideraţiile noastre 
morale s-ar schimba semnificativ. 
Dar o tulburare neurologică pare a fi 
doar un caz special de evenimente 
fizice ce nasc gânduri și acţiuni. 
Așadar, înțelegerea neurofiziologiei 
creierului se poate dovedi la fel de 


relevantă precum identificarea unei 
tumori. Cum putem da sens vieților 
noastre, si să îi tragem la 
răspundere pe oameni pentru 
acţiunile lor, ţinând cont în același 
timp de originile inconștiente ale 
mintilor noastre conștiente? 


Liberul-arbitru este o iluzie. Nu noi 
suntem creatorii voinţei noastre. 
Gândurile și intenţiile au cauze de 
care nu suntem conștienți și asupra 
cărora nu avem niciun control. Nu 
avem libertatea pe care credem că 
o avem. 


Liberul-arbitru este, de fapt, mai 
mult decât o iluzie (sau mai puţin), 
și asta pentru că nu poate fi definit 
coerent. Fie voința noastră este 
provocată de cauze anterioare și nu 
suntem responsabili de ea, fie este 
produsul norocului și nu suntem 
responsabili de existenţa ei. Dacă 
decizia unui om de a-l împușca pe 
președinte este determinată de un 
anumit pattern de activitate 
cerebrală - care este, la rândul ei, 


provocată de cauze anterioare 
(poate gene cu probleme, o 
copilărie nefericită, insomnii sau 
fluxul radiaţiilor cosmice) -, ce ar 
putea însemna să spunem că voinţa 
lui este „liberă“? Nimeni nu a descris 
modul în care astfel de procese 
mintale sau fizice s-ar putea 
produce și care ar putea dovedi 
existenţa unei asemenea libertăți. 
Conţinutul multor iluzii este mult 
mai serios. 


Concepţia populară a  liberului- 
arbitru pare a se baza pe două 
presupuneri: (1) fiecare dintre noi 
ne-am putea comporta diferit fata 
de modul în care am făcut-o în 
trecut și (2) noi înșine suntem 
sursele conștiente ale majorităţii 
gândurilor și acţiunilor noastre din 
prezent. Totuși, așa cum vom 
vedea, amândouă sunt false. 


Adevărul gol-golut este acela ca 
liberul-arbitru nici măcar nu 
corespunde vreunei trăsături 
subiective a individului - iar 
introspectia se dovedește la fel de 


ostilă ideii precum sunt și legile 
fizicii. Așa-zisele acte ale voinţei 
apar, pur și simplu, spontan (fie ele 
provocate, neprovocate, fie probabil 
intenţionate, nu are Nicio 
importanţă) și nu pot fi identificate 
originile lor în mintea conștientă. 
Câteva clipe de analiză personală 
sinceră și vei constata că habar n-ai 
care va fi următorul gând ce-ţi va 
trece prin cap, așa cum n-ai de unde 
să știi care va fi următorul gând pe 
care-l voi aşterne eu pe hârtie. 


Originile inconștiente ale 
voinţei 


Suntem conștienți de o foarte mica 
parte a informaţiilor pe care le 
procesează creierul nostru la un 
moment dat! Desi observăm 
permanent schimbările din 
experienţele pe care le trăim - 
gânduri, stare de spirit, percepţie, 
comportament etc. -, nu suntem 
deloc conștienți de procesele 
neurofiziologice care le produc. De 
fapt, nu suntem martori de 
încredere ai propriilor experienţe. 
Doar  privindu-ţi chipul sau 
ascultandu-ti tonul vocii, e posibil ca 
oamenii din jur să știe mai multe 
decât tine despre dispoziţia si 
motivațiile tale. 

Adesea, îmi încep ziua cu o cană cu 
cafea sau cu ceai — uneori, două. În 
această dimineaţă, am ales cafeaua 
(două). De ce nu ceai? Habar nu am. 
Am simţit mai mult nevoia de cafea 
decât de ceai și am fost liber să 


beau ce am vrut. Am ales în mod 
conștient cafeaua în defavoarea 
ceaiului? Nu. Decizia a fost luată 
pentru mine de procese din creierul 
meu pe care eu, ca martor conștient 
al propriilor gânduri și acţiuni, nu le 
pot analiza sau influenţa. M-aș fi 
putut „răzgândi“ și să prefer ceaiul 
înainte ca băutorul de cafea ce sunt 
să-și satisfacă nevoia? Da, dar 
acest impuls ar fi fost tot produsul 
unor cauze inconștiente. De ce nu s- 
a manifestat azi-dimineata? De ce 
s-ar putea să apară în viitor? N-am 
nici cea mai vagă idee. Intenţia de a 
face un lucru și nu altul nu-și are 
originea în mintea conștientă - mai 
degrabă, apare în mintea conștientă, 
precum orice alt gând sau impuls 
care i s-ar putea opune. 


Fiziologul Benjamin Libet este 
cunoscut pentru că a folosit EEG-ul 
pentru a demonstra că activitatea 
cerebrală din zona cortexului motor 
poate fi detectată cu 300 de 
milisecunde înainte ca o persoană 
să decidă să se miște.2 Alt laborator 


i-a continuat munca folosind 
imagistica prin rezonanță 
magnetică nucleară funcțională 
(IRMf). Subiectilor li s-a cerut să 
apese unul dintre două butoane pe 
care le aveau la dispoziție în timp ce 
priveau pe un ecran un „ceas“ 
compus din secvențe aleatorii de 
litere. Trebuiau să semnaleze ce 
literă era vizibilă în momentul în 
care decideau să apese un buton 
sau altul. Cercetătorii au descoperit 
două regiuni cerebrale care indicau 
ce buton vor apăsa subiecții cu 
şapte până la zece secunde înainte 
ca decizia să fie luată în mod 
conştient. Mai recent, scanări ale 
cortexului au arătat că activitatea a 
aproape 256 de neuroni a fost 
suficientă pentru a prezice cu o 
acuratețe de 80% decizia unei 
persoane de a face o mişcare cu 
700 de milisecunde înainte ca ea să 
devină conștientă de asta. 


Aceste descoperiri sunt dificil de 
corelat cu ideea că suntem autorii 
conștienți ai acţiunilor noastre. Un 


fapt pare acum de necontestat: cu 
câteva momente înainte de a fi 
conștient de cum vei acţiona - un 
interval în care ai impresia că ai 
libertatea deplină de a te comporta 
așa cum dorești —, creierul tău a 
stabilit deja ce vei face. Apoi devii 
conștient de „decizie“ și crezi că tu 
ești cel care o ia. 


Distincția dintre regiunile cerebrale 
„inferioare“ si cele „superioare“ nu 
ne oferă nicio consolare: eu, ca 
martor conştient al propriei 
experienţe, nu pot iniţia niciun 
proces în cortexul meu prefrontal, 
așa cum nu pot să-i poruncesc 
inimii mele să bată. Va exista mereu 
un interval între primele procese 
neurofiziologice care nasc 
următorul meu gând conștient și 
gândul în sine. Și chiar dacă nu ar 
exista - chiar dacă toate stările 
mintale s-ar produce simultan cu 
stările cerebrale care stau la baza 
lor —, nu pot hotărî ce voi gândi mai 
departe sau ce voi intenţiona să fac 
până când gândul și intenţia nu 


devin clare. Care va fi următoarea 
mea stare mintală? Nu știu — ea, pur 
și simplu, apare. Și, atunci, sunt eu 
liber? 

kkk 


Imagineaza-ti un aparat perfect de 
scanare a creierului, care ne-ar 
permite sa detectam și să 
interpretăm cele mai subtile 
schimbări în funcţionarea cerebrală. 
Ai putea să-ţi petreci o oră gândind 
și acţionând liber în laborator, doar 
pentru a descoperi că oamenii de 
știință au fost capabili să-ți 
înregistreze gândurile și acţiunile cu 
câteva momente înainte ca ele să 
apară. De pildă, la exact zece 
minute și zece secunde de la 
începerea unui experiment, ai 
decide să iei o revistă de pe o masă 
și să începi să o citești, dar aparatul 
ar arăta că vei face asta cu patru 
secunde înainte, iar cercetătorii 
chiar ar ști ce revistă anume vei 
alege. Te afunzi un timp în lectură, 
apoi te  plictisești și renunti; 
experimentatorii ar ști cu o secundă 


înainte că te vei opri si ar putea să-ţi 
spună care a fost ultima frază citită. 
lar asta s-ar întâmpla oricând: ai 
putea încerca să-ţi aduci aminte 
numele  coordonatorului studiului, 
dar constati că l-ai uitat; un minut 
mai târziu crezi că știi — e „Brent“, 
când, de fapt, este „Brett“. După ce 
pleci de la laborator, decizi să te 
duci să-ţi cumperi pantofi, dar iti dai 
seama că este ziua în care băiatul 
tău iese mai devreme de la școală, 
deci nu ai avea suficient timp să 
mergi la magazin. Imagineaza-ti 
cum ar fi să vezi un jurnal 
cronologic al acestor evenimente 
mintale, împreună cu un video al 
comportamentului tău, care să 
demonstreze că oamenii de știință 
ti-au cunoscut gândurile și acţiunile 
înainte ca tu să le știi. Ai continua, 
desigur, să te simţi liber în orice 
clipă prezentă, dar faptul că 
altcineva a fost capabil să afle ce 
vei gândi și cum vei acţiona, înainte 
să știi tu, te-ar determina să pricepi 
ce este cu adevărat sentimentul 


libertăţii - o iluzie. Dacă legile 
naturii nu ne apar majorităţii dintre 
noi ca fiind incompatibile cu liberul- 
arbitru, asta se întâmplă deoarece 
nu ne-am închipuit cum s-ar 
manifesta comportamentul uman 
dacă toate relaţiile de tip cauză- 
efect ar fi înţelese. 


Cazul pe care-l construiesc 
împotriva liberului-arbitru, și este 
important să subliniez asta, nu se 
bazează pe materialismul filozofic 
(ipoteza că realitatea este, în 
esenţă, pur fizică). Este mai mult 
decât evident faptul că (majoritatea, 
dacă nu toate) procesele mintale 
sunt produsele unor mecanisme 
fizice. Creierul este un sistem fizic, 
în întregime supus legilor naturii — 
și avem toate motivele să credem 
că schimbările în modul lui de 
funcţionare si în structura sa 
materială ne determină gândurile și 
acţiunile. Dar chiar dacă mintea 
umană ar fi produsul sufletului, 
niciunul dintre argumentele mele nu 
s-ar schimba. Niste mecanisme 


sufletești inconștiente nu ti-ar lăsa 
mai multă libertate decât cele 
fiziologice, inconștiente, ale 
creierului. 


Dacă nu știi ce va face sufletul tău 
în următoarele momente, nu detii 
controlul. E un fapt evident adevărat 
mai ales în situaţiile în care un 
individ și-ar dori să simtă sau să se 
comporte diferit decât o face: 
gandeste-te la milioanele de creștini 
practicanți ale căror suflete se 
întâmplă să fie homosexuale, 
predispuse la obezitate sau 
plictisite de rugăciuni. Totuşi, 
existența liberului-arbitru nu este 
dovedită de faptul că o persoană a 
acționat exact așa cum, în 
retrospectivă, și-a dorit să o facă. 
Sufletul care îți permite să-ți urmezi 
dieta este la fel de misterios 
precum cel care te tentează să 
mănânci placinta cu cireşe la micul 
dejun. 

Există, desigur, o diferență clară 
între acțiunile voluntare și cele 
involuntare, dar ea nu susţine deloc 


ideea populară a  liberului-arbitru 
(așa cum nici nu depinde de ea). O 
acţiune voluntară este însoţită de 
intenţia clară de a o duce la 
îndeplinire, pe când o acţiune 
involuntară nu. Inutil să mai zic, 
această diferență poate fi 
identificată la nivel cerebral. lar 
ceea ce o persoană intenţionează 
să facă spune o mulţime de lucruri 
despre ea. E logic să ne comportăm 
diferit fata de un bărbat căruia îi 
place să omoare copii în 
comparaţie cu unul care a lovit și a 
ucis un copil când conducea 
mașina - deoarece, ţinând cont de 
comportamentul primului, avem 
deja destule informaţii pentru a-i 
prezice viitoarele acţiuni. Dar cum 
se nasc intențiile, și ce le determină 
să fie de un anumit fel, rămâne un 
mister, în termeni  subiectivi. 
Impresia că avem liber-arbitru se 
bazează pe eșecul nostru de a 
evalua corect următoarea situaţie: 
nu stim ce intentionam să facem 
până când intenţia nu devine 


conștientă. Pentru a o înţelege ar 
trebui să ne dăm seama că nu 
suntem autorii propriilor gânduri și 
acţiuni în modul în care oamenii 
presupun, de obicei, acest lucru. 


Desigur, astfel de idei nu fac mai 
puţin importantă libertatea socială 
și politică. Libertatea de a face ceea 
ce intentionezi, si nu altfel, e la fel 
de valoroasă ca întotdeauna. Un 
pistol la tâmplă este o problemă ce 
trebuie rezolvată, indiferent de 
intenţiile de la baza ei. Dar ideea că 
noi, ca ființe conștiente, suntem 
profund responsabile de 
caracteristicile proceselor noastre 
mintale și de comportamentul 
declanșat de ele este pur și simplu 
imposibil de pus în acord cu 
realitatea. 


Inchipuie-ti ce ar însemna să ai cu 
adevărat liber-arbitru. Ar trebui să fii 
conștient de toţi factorii care-ţi 
provoacă gândurile și acţiunile și ar 
trebui să-i controlezi în întregime. 
Dar ne confruntăm cu un paradox 
care viciază însăși noţiunea de 


libertate - căci ce ar influența 
influenţele? Mai multe influenţe? 
Căci niciuna dintre aceste stări 
mintale aleatorii nu ești tu. Nu 
controlezi furtuna și nu ești pierdut 
în ea. Tu ești furtuna. 


Note: 


1 


Descoperiri recente in domeniul 
psihologiei experimentale și al 
neurologiei ne-au permis să studiem 
granița dintre procesele mintale 
conștiente și cele inconștiente cu o 
precizie din ce în ce mai mare. Știm 
acum că cel puţin două sisteme din 
creier - adesea denumite „procese 
duale“ - guvernează comportamentul, 
gândirea și emoţiile oamenilor. Unul este, 
din punctul de vedere al evoluţiei, mai 
vechi, inconştient, învaţă greu si 
reacționează rapid la stimuli; celălalt s-a 
dezvoltat relativ recent din punctul de 
vedere al evoluţiei și este conștient, 
învaţă rapid, dar reacţionează lent la 
stimuli. Fenomenul de amorsare, când 
stimuli subliminali sunt prezentați 
subiecţilor și le influențează acestora 
gândurile și sentimentele, pune în 
evidență modul în care funcţionează 
primul dintre sisteme și relevă realitatea 
unor procese mintale complexe, care se 


produc dincolo de nivelul conștiinței. 
Oamenii pot fi amorsati în multe feluri, iar 
influenţele inconștiente le modifica 
semnificativ scopurile și 
comportamentele ulterioare (H. Aarts, R. 
Custers și H. Marien, „Preparing and 
motivating behavior outside of 
awareness", în Science, vol. 319, nr. 5780, 
2008, p. 1639; R. Custers și H. Aarts, „The 
unconscious will: How the pursuit of 
goals operates outside of conscious 
awareness", in Science, vol. 329, nr. 5987, 
2010, pp. 47-50). 


Tehnica experimentală a „mascării 
stimulului-tinta" stă la baza multor 
studii: dacă este prezentat pentru 
scurt timp unui subiect un stimul 
vizual (circa 30 de milisecunde), el 
îl poate percepe conștient; dar nu 
mai poate face asta dacă același 
stimul este imediat urmat de un 
stimul diferit („masca“). Metoda 
permite influențarea subliminală a 
mintilor oamenilor. Este interesant 
faptul că pragul de recunoaștere 
conștientă a cuvintelor ce descriu 
emoții este mai scăzut decât cel 
pentru cuvintele neutre, ceea ce 
sugerează că procesarea 
semantică are loc înainte de 


conştientizarea sensului (R. 
Gaillard, A. Del Cul, L. Naccache, F. 
Vinckier, L. Cohen și S. Dehaene, 
„Nonconscious semantic 
processing of emotional words 
modulates conscious access“, în 
Proceedings of the National 
Academy of Sciences, SUA, vol. 
103, nr. 19, 2006, pp. 7524-7529). 


Experimente recente, în cadrul 
cărora s-a folosit tehnica de 
scanare cerebrală, au adus noi 
dovezi: cuvintele mascate implică 
arii asociate cu procesarea 
semantică (M.T. Diaz și G. 
McCarthy, „Unconscious word 
processing engages a distributed 
network of brain regions“, în 
Journal of Cognitive Neuroscience, 
vol. 19, nr. 11, 2007, pp. 1768- 
1775; S. Dehaene, L. Naccache, 
L. Cohen, D. Le Bihan, J.F. Mangin, 
J.B. Poline et al, „Cerebral 
mechanisms of word masking and 
unconscious repetition priming“, în 
Nature Neuroscience, vol. 4, nr. 7, 
2001, pp. 752-758; S. Dehaene, 
L. Naccache, H.G. Le Clec, E. 


Koechlin, M. Mueller, G. Dehaene- 
Lambertz et al, „Imaging 
unconscious semantic priming“, în 
Nature, vol. 395, nr. 6702, 1998, pp. 
597-600); recompensele promise 
prin metode subliminale modifică 
activitatea în regiunile cerebrale 
aferente și influenţează 
comportamentele ulterioare (M. 
Pessiglione, L. Schmidt, B. 
Draganski, R. Kalisch, H. Lau, R.J. 
Dolan et al, „How the brain 
translates money into force: A 
neuroimaging study of subliminal 
motivation“, în Science, vol. 316, nr. 
5826, 2007, pp. 904-906); și 
cuvintele ce descriu emoţii si 
chipuri ce exprimă frica, mascate, 
determină activarea  amigdalei, 
sediul procesării emoţionale în 
sistemul limbic (PJ. Whalen, S.L. 
Rauch, N.L. Etcoff, S.C. Mcinerney, 
M.B. Lee și M.A. Jenike, „Masked 
presentations of emotional facial 
expressions modulate amygdala 
activity without explicit 
knowledge“, în The Journal of 
Neuroscience, vol. 18, nr. 1, 1998, 


pp. 411-418; L. Naccache, R. 
Gaillard, C. Adam, D. Hasboun, S. 
Clemenceau, M. Baulac et al., „A di- 
rect intracranial record of 
emotions evoked by subliminal 
words“, în Proceedings of the 
National Academy of Sciences, 
SUA, vol. 102, nr. 21, 2005, pp. 
7713-7717). 


Prezentarea subliminala a 
stimulilor ridică însă unele 
probleme conceptuale. Aşa cum a 
subliniat Daniel Dennett, poate fi 
dificil (chiar imposibil) să 
distingem între ce a fost trăit și 
apoi uitat de ceea ce nu a fost 
niciodată trăit — vezi descrierea sa 
relevantă despre procesele 
cognitive orwelliene și staliniste 
(D.C. Dennett, Consciousness 
explained, Little, Brown and Co., 
Boston, 1991, pp. 116-125). 


Această ambiguitate este, in 
general, atribuită faptului ca 
conținutul conștiinței este integrat 
într-o anumită perioadă - între 100 
și 200 de milisecunde (F. Crick și 
C. Koch, „A framework for 


consciousness", in Nature 
Neuroscience, vol. 6, nr. 2, 2003, 
pp. 119-126). Aceasta perioada 
de integrare permite senzatiilor 
tactile şi percepţiei vizuale 
asociate gesturilor, care ajung la 
cortex în momente diferite, să fie 
trăite ca și când ar fi simultane. 
Prin urmare, conștiința este 
dependentă de ceea ce, de obicei, 
numim „memoria de lucru“. Mulţi 
neurologi au subliniat același fapt 
(J.M. Foster, Cortex and mind: 
Unifying cognition, Oxford 
University Press, Oxford, 2003; P. 
Thagard si B. Aubie, ,Emotional 
consciousness: A neural model of 
how cognitive appraisal and 
somatic perception interact to 
produce qualitative experience“, în 
Consciousness and Cognition, vol. 
17, nr. 4, 2003, pp. 166-172). 
Principiul este mai vag surprins de 
noțiunea lui Gerald Edelman 
despre conștiința ca „prezent 
amintit“ (G.M. Edelman, The 
remembered present: A biological 


theory of consciousness, Basic 


Books, New York, 1989). 

2 B. Libet, C.A. Gleason, E.W. Wright si D.K. 
Pearl, „Time of conscious intention to act 
in relation to onset of cerebral activity 
(readiness-potential): The unconscious 
initiation of a freely voluntary act", în 
Brain, vol. 104, partea a 3-a, 1983, pp. 
623-642; B. Libet, „Unconscious cerebral 
initiative and the role of conscious will in 
voluntary action“, în Behavioral and Brain 
Sciences, vol. 8, 1985, pp. 529-566. De 
atunci, alt studiu a descoperit că o 
decizie a unei persoane în legătură cu 
intenţia de a se mișca poate fi schimbată 
în timp dacă primește feedback senzorial 
întârziat în privința mișcărilor sale. Acest 
fapt sugerează că asemenea hotărâri 
sunt estimări retrospective bazate pe 
timpul aparent al mișcării și nu sunt 
bazate pe conștientizarea propriu-zisă a 
activităţii neuronale care provoacă 
mișcarea (W.P. Banks și E.A. Isham, 
2009). Noi deducem mai degrabă decât 
percepem momentul când decidem să 
actionam (Psychological Science, vol. 20, 
pp. 17-21). 

Totusi, Libet si altii au speculat ca 
notiunea de liber-arbitru poate fi 
salvata: probabil mintea constienta 
are drept de „veto“, mai degrabă 
decât cel de iniţiere, în privinţa 
acţiunilor complexe. Acest fapt n- 


are cum să pară altcumva decât 
absurd de-a dreptul — în mod sigur, 
procesele neuronale care inhibă o 
acţiune planificată se produc tot 


inconștient. 

J.D. Haynes, „Decoding and predicting 
intentions“, în Annals of the New York 
Academy of Sciences, vol. 1224, nr. 1, 
2011, pp. 9-21. 

|. Fried, R. Mukamel si G. Kreiman, 
„Internally generated preactivation of 
single neurons in human medial frontal 
cortex predicts volition’, in Neuron, vol. 
69, 2011, pp. 548-562; P. Haggard, 
„Decision time for free will“, in Neuron, 
vol. 69, 2011, pp. 404-406. 

Dacă schimbi tema 
discuţiei 


Pot să spun fără să greșesc că 
nimeni nu a analizat cu atenţie 
existenţa liberului-arbitru, deoarece 
ea promite foarte multe ca idee 
abstractă.  Perpetuarea acestei 
noţiuni se datorează faptului că 
multi oameni simt că sunt autorii 
liberi ai propriilor gânduri și acţiuni 
(oricât de greu ar fi să dăm sens 
acestui fapt în termeni logici sau 
ştiinţifici). Așadar, ideea liberului- 
arbitru se naște dintr-o trăire su- 
biectivă. Totuși, este foarte ușor să 
pierzi din vedere acest adevăr 
psihologic odată ce apelezi la 
filozofie. 


În filozofie, găsim trei abordări 


principale ale problemei: 
determinismul,  libertarianismul şi 
compatibilismul. Atât 
determinismul, cât și 


libertarianismul susţin același lucru: 
dacă comportamentul nostru este 


provocat în totalitate de cauze 
subiacente, liberul-arbitru este o 
iluzie. (Din acest motiv, ambele 
perspective sunt considerate 
„incompatibiliste“.) Determiniștii 
cred că, pur și simplu, așa 
funcţionează lumea noastră, iar 
libertarienii (fără nicio legătură cu 
filozofia politică denumită la fel) 
susțin că acţiunile umane trebuie să 
se ridice, ca prin magie, deasupra 
planului cauzalităţii fizice. Uneori, 
libertarienii invocă existenţa unei 
entități metafizice, precum sufletul, 
ca vehicul al vointelor noastre 
libere. Însă compatibilistii sunt 
convinși ca  deterministii şi 
libertarienii sunt confuzi și că 
liberul-arbitru este compatibil cu 
adevărul determinismului. 


În prezent, singura poziţie filozofică 
respectabilă fata de liberul-arbitru 
este compatibilismul - asta 
deoarece știm că determinismul, în 
toate aspectele relevante pentru 
comportamentul uman, este 
adevărat. Procese neuronale 


inconștiente ne determină gândurile 
și acţiunile, iar ele, la rândul lor, sunt 
provocate de cauze anterioare, de 
care nu suntem conștienți la nivel 
subiectiv. Totuși, „liberul-arbitru“ pe 
care-l apără compatibiliștii nu este 
liberul-arbitru pe care simt 
majoritatea oamenilor că-l au. 

În general, compatibiliștii susţin că 
o persoană este liberă atât timp cât 
ea nu e constrânsă de nevoi interne 
sau de influențe externe care ar 
putea-o împiedica să acţioneze în 
funcţie de dorinţele și intenţiile sale 
actuale. Dacă vrei și o a doua cupă 
de îngheţată și nimeni nu te 
forțează să o mănânci, atunci faptul 
că savurezi încă o cupă de 
îngheţată este dovada de 
netăgăduit a libertăţii voinţei tale. 
Totuși, adevărul este că oamenii 
pretind că au o autonomie mai mare 
decât atât. Intuitiile noastre morale 
și imaginea noastră corporală sunt 
ancorate de simtamantul că suntem 
sursa conștientă a gândurilor și 
acţiunilor noastre. Când decidem cu 


cine să ne căsătorim sau ce carte 
să citim, nu ne simţim constrânși de 
evenimente anterioare asupra 
cărora nu avem niciun control. 
Credem că libertatea, pe care 
presupunem că o avem și pe care o 
atribuim cu ușurință altora, scapă 
influenţei cauzelor  subiacente 
impersonale. lar din momentul în 
care constatăm că aceste cauze 
sunt, realmente, active, nu mai 
putem să ne agatam de noţiunile 
convenţionale ale responsabilitatii 
personale. 


Ce înseamnă să sustii că violatorii 
și criminalii acţionează în baza 
liberului lor arbitru? Dacă ideea 
respectivă are vreo semnificaţie, 
atunci aceasta este că ei s-ar fi 
putut comporta diferit - nu ca 
victime ale unor influenţe aleatorii, 
asupra cărora nu au niciun control, 
ci ca indivizi conștienți, care sunt 
liberi să gândească și să acţioneze 
în orice alt mod. A spune că ei ar fi 
putut să nu violeze sau să nu 
omoare înseamnă a susţine că ei ar 


fi fost capabili să reziste impulsului 
de a acţiona astfel (sau că ar fi 
putut să evite să simtă impulsul 
respectiv de la bun început) - cu 
universul, inclusiv creierul lor, 
rămânând în exact aceeași stare în 
care era când ei au comis 
fărădelegile. Presupunând că 
infractorii violenti au o asemenea 
libertate, noi îi considerăm vinovaţi 
pentru acţiunile lor. Dar fără ea, 
rostul invinovatirii dispare brusc și 
chiar si cei mai înspăimântători 
sociopati par să fie ei înșiși victime. 
În clipa în care ne dăm seama de 
avalanșa de cauze care precedă 
deciziile lor conștiente, cu rădăcini 
în copilărie și dincolo de ea, vina lor 
începe să dispară. 

Compatibilistii au scris mult pe 
tema asta în efortul de a clarifica 
toate aspectele problemei. Mai 
mult decât în orice domeniu al 
filozofiei academice, rezultatul pare 
preluat din teologie. (Nu cred că e o 
întâmplare. Efortul a fost iniţial unul 
de a nu permite legilor naturii să ne 


fure o iluzie prețioasă.) Așa cum 
susțin compatibiliștii, dacă un om 
vrea sa comită o crimă si 
acţionează în consecinţă pentru a-și 
îndeplini dorinţa, acţiunile sale îi 
dovedesc libertatea voinţei. Atât din 
perspectivă morală, cat și din 
perspectivă științifică, această idee 
pare, în mod deliberat, obtuza. 
Oamenii au multe dorinţe opuse — 
iar unele dintre ele le par patologice 
(adică, de nedorit) chiar și acelora 
care le cad pradă. Multe persoane 
se lasă conduse de numeroase 
scopuri și aspirații incompatibile: 
vrei să-ți termini treaba, dar, în 
același timp, vrei să te oprești ca să 
te joci cu copiii; speri să te lași de 
fumat, dar tânjești după următoarea 
ţigară; te straduiesti din răsputeri să 
economisești bani, dar ești tentat 
să cumperi un nou computer. Unde 
este libertatea cand una dintre 
aceste dorinţe triumfă, în mod 
inexplicabil, în fata celei opuse ei? 


Compatibilismul are însă o 
problemă mult mai serioasă — căci 


unde e libertatea de a-ţi dori ceva 
fără niciun fel de conflict interior? 
Unde e libertatea în satisfacția 
deplină fata de propriile gânduri, 
intenţii și față de acţiunile de- 
clanșate de ele când acestea sunt 
produsele unor evenimente 
anterioare, care au existat fără ca tu 
să ai vreun rol în producerea lor? 


De exemplu, tocmai am băut un 
pahar cu apă și am fost total 
împăcat cu decizia. Mi-era sete și 
băutul apei se potrivește perfect cu 
imaginea mea despre mine însumi 
când am nevoie să mă hidratez. 
Dacă aș fi băut o bere dis-de- 
dimineaţă, probabil m-aș fi simţit 
vinovat; dar, la orice oră din zi și din 
noapte, nu mă voi simţi prost că am 
băut un pahar cu apă și satisfacția e 
completă. Unde-i libertatea în acest 
fapt? Poate fi adevărat că, dacă aș fi 
vrut să actionez diferit, as fi putut s- 
o fac, dar, cu toate astea, sunt 
constrâns să fac ceea ce, efectiv, 
îmi doresc. Si nu-mi pot determina 
dorinţele și nu pot să decid de 


dinainte care dintre ele îmi va fi 
folositoare. Viaţa mintală îmi este, 
pur și simplu, acordată de cosmos. 
De ce nu am hotărât să beau un 
pahar cu suc? Nici nu mi-a trecut 
prin cap. Sunt liber să fac ceea ce 
nu-mi trece prin cap să fac? Evident 
că nu. 

Și n-am niciun mijloc prin care să-mi 
pot influența dorințele - ce 
instrumente de influenţă aș putea 
folosi? Alte dorinţe? A spune că aș 
fi acţionat diferit dacă aș fi vrut e ca 
și cum aș zice că aș fi putut trăi într- 
un alt univers dacă aș fi fost în alt 
univers. Compatibilismul nu 
înseamnă nimic mai mult decât 
afirmarea următorului crez: o 
păpușă este liberă atât timp cât își 
iubește firele de care este agatata. 
Unii compatibiliști, precum amicul 
meu Daniel Dennett, 

insistă că gândurile și acţiunile 
noastre, chiar dacă sunt produsele 
unor cauze inconștiente, sunt tot 
gândurile și acţiunile noastre. Orice 
face sau decide creierul nostru, 


conștient sau nu, este ceva ce noi 
am făcut și am decis. Faptul că nu 
putem fi mereu conștienți, la nivel 
subiectiv, de cauzele acţiunilor 
noastre nu neagă existenţa liberului- 
arbitru — asta deoarece procesele 
neurofiziologice inconștiente sunt la 
fel de mult „noi înșine“ precum sunt 
și gândurile noastre conștiente. lată 
ce spune Tom Clark de la Center for 
Naturalism: 


Desigur, Harris are dreptate cand 
sustine ca nu avem acces constient 
la procesele neurofiziologice care 
stau la baza alegerilor noastre. Dar, 
asa cum subliniaza adesea Dennett, 
aceste procese sunt ale noastre, o 
parte din cine suntem ca persoane, 
sunt noi, la fel ca mintea noastra 
conștientă. Nu ar trebui sa ne 
înstrăinăm de propria 
neurofiziologie și să presupunem că 
sinele conștient, ceea ce Harris 
crede că reprezintă sinele real (si, 
probabil, mulţi alţii), acţionează 
doar după bunul-plac al neuronilor 
noștri. Mai degrabă, ca indivizi, noi 
funcţionăm (printre altele) datorită 


proceselor neuronale, dintre care 
unele susțin conștiința, iar altele nu. 
Deci, nu este vorba de iluzia, așa 
cum spune Harris, că suntem autorii 
propriilor gânduri și acţiuni; nu 
suntem doar martorii efectelor 
cauzelor subiacente. Noi, ca 
persoane cu un fizic real, deliberăm, 
alegem si actionam, chiar daca 
conștiința nu este neapărat la 
cârma vieții noastre. Deci 
sentimentele de proprietate și de 
control sunt veridice. 


Mai mult, procesele neuronale care 
(într-un fel - problema dificilă a 
conștiinței) susțin conștiința sunt 
esenţiale pentru a face alegeri, de 
vreme ce dovezile sugerează precis 
faptul că ele sunt asociate cu 
acţiuni flexibile și cu integrarea 
informaţională ce asigură controlul 
comportamentului. Dar nu este 
deloc sigur că procesele conștiente 
(experienţa empirică) în sine 
adaugă ceva celor neuronale în 
controlul acţiunii. 

E adevărat că nu avem un liber- 
arbitru contracauzal. Nu suntem 
divinități autocauzale. Dar suntem 


la fel de reali precum mecanismele 
genetice și de mediu care ne-au 
creat și precum situațiile în care 
suntem nevoiţi să facem alegeri. 
Mașinăria deliberativă care susţine 
acţiunile efective este la fel de reală 
și de producătoare de cauze 
precum orice alt proces din natură. 
Deci nu ar trebui să vorbim ca și 
când am fi agenţi reali care 
născocesc o iluzie a controlului, 
utilă pentru a ne motiva, ceea ce 
pare Harris să ne recomande spre 
finalul remarcilor sale despre 
liberul-arbitru. Controlul acţiunii 
întrece  determinismul - nicio 
problemă. 


Aceste idei scot în evidență 
diferenţa dintre viziunea lui Dennett 
și a mea (Dennett e de acord?). Si 
așa cum am mai zis, compatibilistii, 
precum Dennett, schimbă tema 
discuţiei: ei înlocuiesc un fapt 
psihologic — experienţa subiectivă 
de a fi un agent conștient - cu o 
înţelegere conceptuală a omului ca 
persoană. E o strategie de tip 
„momeală“. Adevărul psihologic 


este că oamenii se simt la fel la un 
anumit nivel informational din 
mintea lor conștientă. Dennett 
susţine, pur și simplu, că nu suntem 
doar atât - suntem tot ce se 
întâmplă în interiorul corpurilor 
noastre, chiar daca suntem 
conștienți de aceste procese sau 
nu. E ca și când am spune că 
suntem făcuţi din praf de stele - 
ceea ce e adevărat. Dar nu ne 
simțim ca praful de stele. lar faptul 
că știm că suntem praf de stele nu 
ne determină intuitiile morale sau 
modul în care  reglementăm 
sistemul juridic.* 


Chiar in acest moment, iei 
numeroase „decizii“ inconștiente cu 
alte organe decât creierul - dar nu 
te simţi responsabil pentru ele. 
Produci tu globule roșii și enzime 
digestive în clipa asta? Desigur, 
trupul tău face totul, dar dacă el ar 
„hotărî“ să acţioneze diferit, tu ai fi 
victima acestor schimbări, mai 
degrabă decât cauza lor. A spune că 
ești responsabil de tot ce se 


întâmplă în corpul tău pentru că 
este „al tău“ înseamnă că faci o 
afirmaţie care nu are nicio legătură 
cu sentimentele de control și 
responsabilitate morală care au 
făcut, de multă vreme, din ideea 
liberului-arbitru o problemă pentru 
filozofie. 


În trupul tău sunt mai multe bacterii 
decât celule. De fapt, 90% dintre 
celulele din corpul tău sunt microbi 
precum E. coli (și 99% dintre genele 
tale funcţionale le aparţin). Multe 
dintre aceste organisme au niște 
funcţii specifice — ele sunt „tu“ într- 
un sens foarte larg. Te simţi aidoma 
lor? Dacă nu se poartă frumos, te 
simţi responsabil moral? 


Oamenii simt (sau presupun) că 
sunt autorii propriilor gânduri si 
acţiuni - fapt iluzoriu. Dacă le-am 
detecta alegerile conștiente cu un 
scaner cerebral cu câteva secunde 
înainte ca ei să fie conștienți de ele, 
ar fi în mod sincer uimiti — deoarece 
acest fapt le combate statusul de 
agenţi conștienți care-și 


controlează viata. Cel puţin în 
teorie, știm că am putea face un 
astfel de experiment și dacă am 
programa corect mașinăria, 
subiecţii ar simţi că noi le citim 
gândurile (sau le controlam).4 

De fapt, uneori chiar ne simtim 
responsabili pentru evenimente pe 
care nu am fi avut cum sa le 
provocam. Daca avem nişte 
variabile experimentale bine 
elaborate, oamenii pot fi determinaţi 
să creadă că au intenţionat în mod 
conștient să acționeze într-un 
anumit fel chiar dacă nu ei au ales 
să o facă sau nu au avut control 
asupra propriilor mișcări. Într-un 
studiu, participanţilor li s-a cerut să 
aleagă imagini de pe un ecran, 
folosind un cursor al computerului. 
Ei tindeau să creadă că ghidau 
intenţionat cursorul spre o anumită 
imagine, chiar și atunci când el era 
de fapt controlat de o altă persoană, 
atât timp cât auzeau denumirea 
imaginii cu puţin timp înainte de a 


se opri cursorul. Oamenilor ușor 


de hipnotizat li se pot da sugestii 
elaborate pentru a-i determina sa 
puna in practica unele cerinte si, 
atunci cand sunt intrebati de ce au 
actionat intr-un anumit fel, multi 
dintre ei vor fabula - vor inventa 
motive ale comportamentelor lor 
care n-au nicio legătură cu cauzele 
reale ale acestora. Fără nicio 
îndoială, modul in care ne 
autoatribuim controlul este eronat. 
Și eu susţin că întotdeauna este 
așa. 

Să ne imaginăm că o persoană 
declară că nu are nevoie să 
mănânce absolut nimic — ca îi este 
suficientă lumina. Uneori, un yoghin 
indian se va lăuda cu asta, spre 
amuzamentul scepticilor. Inutil să 
spun, n-avem niciun motiv să luăm 
în serios astfel de afirmaţii, oricât 
de slab ar fi yoghinul. Totuși, un 
compatibilist, precum Dennett, i-ar 
putea lua apărarea șarlatanului: 
omul chiar trăiește cu lumina - toţi 
o facem - deoarece, dacă analizăm 
originea oricărui aliment, vom găsi 


ceva ce depinde de fotosinteză. 
Dacă ne hrănim cu carne de vită, 
consumăm iarba mâncată de vacă, 
iar iarba a crescut la lumina 
soarelui. Deci, de fapt, yoghinul nu e 
deloc un mincinos. Dar nu la asta s- 
a referit yoghinul, iar afirmaţia sa 
reală rămâne  nesinceră (sau 
delirantă). Aceasta e problema cu 
compatibilismul. Rezolvă problema 
„liberului-arbitru“ ignorand-o. 


Cum am putea fi agenţi conștienți 
„liberi“ dacă toate intenţiile noastre 
conștiente sunt provocate de 
procese cerebrale pe care nu le 
dorim și de producerea cărora nu 
suntem deloc conștienți? Nu putem. 
A spune că „creierul meu“ a decis 
să gândească sau să acţioneze într- 
un anume fel, inconștient sau nu, și 
că asta e temelia libertăţii mele, 
înseamnă să ignor chiar sursa 
credinţei noastre în liberul-arbitru: 
sentimentul controlului conștient. 
Oamenii simt că sunt autorii 
propriilor gânduri și acţiuni si 
acesta e singurul motiv pentru care 


merită să vorbim despre problema 
liberului-arbitru. 


Note: 


5 Neurologii Joshua Greene și Jonathan 
Cohen susțin un punct de vedere similar: 
„Viziunea majorităţii oamenilor despre 
minte este, de la sine înţeles, dualistă și 
libertariană, nu materialistă și 
compatibilista... Asadar, necesita 
respingerea determinismului si un 
angajament implicit fata de o anumita 
cauzalitate mintală magică... în opoziţie 
cu ortodoxia legală și filozofică, 
determinismul chiar ameninţă în mod 
real liberul-arbitru și responsabilitatea 
așa cum le înțelegem noi în mod intuitiv.“ 
(L. Green și J. Cohen, „For the law, 
neuroscience changes nothing and 
everything", in Philosophical Transactions 
of the Royal Society B: Biological 
Sciences, vol. 359, nr. 1451, 2004, pp. 
1775-1785.) 


6 Pentru o mai buna înţelegere a 
gândirii compatibiliste, vezi 
http://plato.stanford.edu/entries/comy 
Vezi si G. Watson (ed.), Free will (ed. 

a 2-a), Oxford University Press, 
Oxford, 2003. 


7 D.C. Dennett, Freedom evolves, Penguin, 
New York, 2003. 


8 Tom Clark, discuţie personală. 

9 Daniel Dennett, discuţie personală. 

10 Galen Strawson (discuţie personală) a 
subliniat: chiar dacă suntem de acord cu 
Dennett în această privință, noţiunea de 
responsabilitate morală rămâne, în 
esență, problematică din motivele 
expuse. 

11 În cartea sa Consciousness 
Explained, Daniel Dennett descrie 
un experiment nepublicat în cadrul 
căruia neurochirurgul W. Grey 
Walter a conectat direct cortexurile 
motorii ale pacienților la un 
proiector. Rugati să urmărească 
imaginile după bunul lor plac, 
subiecţii au declarat ca au simţit 
cum proiectorul le citea mintea. Din 
păcate, nu avem dovezi clare că 
acest studiu chiar a fost realizat. 

12 D. Wegner, The illusion of 
conscious will, Bradford Books/MIT 
Press, Cambridge, MA, 2002. 


Jatibilism/. 


Cauză și efect 


În termeni fizici, știm că orice 
acţiune umană poate fi redusă la o 
serie de evenimente impersonale: 
genele sunt copiate, 
neurotransmitatorii se leagă de 
receptorii lor, fibrele musculare se 
contractă, iar John Doe apasă pe 
trăgaci. Dar pentru ca noţiunile 
noastre de control și moralitate să 
rămână în picioare, se pare că 
acţiunile noastre nu pot fi doar 
rezultatele legitime ale structurii 
noastre biologice, ale proceselor de 
condiţionare sau ale oricărui alt 
eveniment ce ar putea să-i ajute pe 
ceilalţi să le prezică. În consecinţă, 
unii oameni de știință și filozofi 
speră că norocul și incertitudinea 
cuantică vor face loc liberului- 
arbitru. 


De pildă, biologul Martin Heisenberg 
a observat că anumite fenomene 
cerebrale — precum deschiderea si 
închiderea canalelor ionice si 


procesul de eliberare a veziculelor 
sinaptice — se petrec aleatoriu și, 
prin urmare, nu pot fi provocate de 
stimuli din mediu. Așadar, o parte 
din comportamentul nostru poate fi 
considerat „autogenerat“ si acest 
fapt, crede Heisenberg, poate fi o 
bază pentru libertatea omului. Dar 
cum justifică astfel de evenimente 
sentimentul liberului-arbitru? 
„Autogenerat“ înseamnă, în acest 
sens, doar că anumite procese își 
au originea în creier. 


Dacă decizia mea de dimineaţă de a 
bea și a doua cană cu cafea are la 
bază o eliberare aleatorie de 
neurotransmitatori, cum ar putea 
acest eveniment incert să fie 
considerat o manifestare a liberului- 
arbitru?  Situaţiile întâmplătoare 
sunt, prin definiţie, unele pentru care 
nu-mi pot asuma nicio 
responsabilitate. Si daca unele 
dintre comportamentele mele sunt, 
cu adevarat, rezultatul hazardului, ar 
trebui sa ma ia chiar si pe mine prin 
surprindere. Cum ar putea astfel de 


ambuscade neurologice să mă facă 
liber? 

Imagineaza-ti cum ar fi viata ta 
dacă toate acțiunile, intenţiile, 
convingerile și dorinţele tale ar fi 
„autogenerate“ aleatoriu in acest fel. 
Abia dacă ai mai avea minte. Viaţa 
ta interioară s-ar afla mereu la voia 
întâmplării. Acțiunile, intențiile, 
convingerile și dorințele pot exista 
doar în cadrul unui sistem care are, 
în mod constant, nişte patternuri de 
comportament și e supus unor legi 
de tip stimul-răspuns. Posibilitatea 
de a te înțelege rațional cu alte ființe 
umane — sau, chiar, aceea de a le 
pricepe într-o anumită măsură 
comportamentele şi afirmațiile 
verbale — depinde de supoziţia ca 
gândurile si acțiunile lor se 
încadrează într-o viziune comună 
despre realitate. Asta e adevărat și 
atunci când încercăm să ne 
înțelegem propriul comportameni. 
În situaţii extreme, evenimentele 
mintale  „autogenerate“, de care 
vorbește Heisenberg, ar face 


imposibilă existenţa unei minţi. 
Principiul incertitudinii din 
mecanica cuantică nu ne oferă 
niciun suport: dacă creierul meu 
este un computer cuantic, atunci și 
creierul unei muște este, cel mai 
probabil, un computer cuantic. Au 
parte mustele de liber-arbitru? În 
orice situație, este putin probabil ca 
efectele cuantice să fie relevante 
din punct de vedere biologic. Ele au 
un rol în evoluţie deoarece radiaţiile 
cosmice și alte particule cu energie 
înaltă provoacă mutaţii-cheie in 
ADN (iar comportamentul unor 
astfel de particule care trec prin 
nucleul unei celule este guvernat de 
legile mecanicii cuantice). Prin 
urmare, evoluţia pare, în principiu, 
imprevizibilă.1* Dar unii oameni de 
știință consideră creierul un 
computer cuantic. Și chiar dacă ar fi 
așa, incertitudinea cuantică nu ne 
ajută în niciun fel să facem 
inteligibil conceptul de liber-arbitru. 
Chiar dacă sunt independente de 
orice eveniment anterior, orice gând 


și acţiune par că merită următoarea 
afirmaţie: „Nu știu ce mi-a venit.“ 


Dacă determinismul este adevărat, 
viitorul este stabilit deja - iar asta 
include toate stările noastre de 
spirit și comportamentele 
ulterioare. Și, în măsura în care 
legea cauzei și a efectului este 
supusă principiului incertitudinii - 
cuantice sau de alt tip -, nu ne 
putem asuma responsabilitatea 
pentru ceea ce se întâmplă. Nu știu 
cum aceste adevăruri ar putea fi 
compatibile cu noţiunea populară 
de liber-arbitru. 


Note: 
13 L. Silver, Challenging nature: The 
clash of science and spirituality at 


the new frontiers of life, Ecco, New 
York, 2006, p. 50. 


Alegeri, strădanii, intenţii 


Când analizăm comportamentul 
uman, diferența dintre o acțiune 
premeditată, voluntară, şi una 
accidentală, întâmplătoare, pare 
semnificativă. Așa cum vom vedea, 
această distincţie poate fi păstrată 
- și cu ea, importantele noastre 
preocupări morale și legale — în 
timp ce desfiinţăm ideea de liber- 
arbitru o dată pentru totdeauna. 


Anumite stări de conștiință par a se 
naște automat, în afara sferei 
intenţiilor noastre. Altele par 
autogenerate, deliberate și supuse 
voinței noastre. Când aud zgomotul 
făcut afară de un aspirator de 
frunze, abia sunt conștient de el: nu 
l-am provocat eu și nu îl pot opri 
după bunul meu plac. Mă pot 
detașa complet de sunetul respectiv 
concentrându-mă asupra altui lucru 
- scrierea mea, de pildă - si 
aceasta redirectionare a atenţiei o 
percep diferit față de auzul 


sunetului. Eu o pun în act. În 
anumite limite, se pare că eu aleg 
către ce să-mi îndrept atenţia. 
Zgomotul aspiratorului de frunze 
mă deranjează, dar îmi pot regla 
concentrarea atenţiei în asa fel 
încât să aibă alt scop. Această 
diferenţă între stările mintale 
nonvoluntare și cele voluntare se 
reflectă la nivel cerebral — căci ele 
sunt guvernate de sisteme diferite. 
lar, in parte, diferenta dintre ele 
trebuie să producă simtamantul ca 
există un sine conștient dotat cu o 
voinţă liberă. 

Totuși, așa cum vom vedea, acest 
sentiment al libertăţii se bazează pe 
ignorarea permanentă a cauzelor 
anterioare ale gândurilor şi 
acțiunilor noastre. Termenul „liber- 
arbitru“ descrie cum ne simțim 
atunci când ne identificăm cu 
anumite stări mintale care apar în 
conștiința noastră. Gânduri precum 
„Ce să-i cumpăr fetei mele de ziua 
ei? Știu — o voi duce la un magazin 
de animale și își va alege de acolo 


un peşte tropical” transmit 
realitatea aparenta ca suntem liberi 
sa alegem. Dar, dintr-o perspectiva 
mai profundă (atât subiectivă, cat si 
obiectivă), gândurile nu au o sursă, 
însă sunt  autoarele acțiunilor 
noastre. 


Asta nu înseamnă că gândirea 
intentionala și conștiința nu au 
niciun scop. Într-adevăr, o mare 
parte din comportamentul nostru 
depinde de ele. Poate că îmi schimb 
inconștient poziţia în scaun, dar nu 
pot decide la acelaşi nivel 
inconștient că durerea mea de 
spate necesită o programare la 
doctor. Pentru a face acest lucru, 
trebuie să devin conștient de durere 
și să fiu motivat în mod conștient să 
actionez ca să scap de ea. Poate ar 
fi posibil să construim un robot 
inanimat capabil de aceste stări 
mintale — dar, în cazul oamenilor, 
anumite comportamente par să 
necesite prezența unor gânduri 
conștiente. Și știm că sistemele 
cerebrale care ne permit să 


reflectăm asupra experienţei 
noastre sunt diferite de cele 
implicate în reacţiile automate la 
stimuli. Deci, în acest sens, 
conștiința nu este deloc lipsită de 
importanță.” Totuși, întregul proces 
prin care devin conștient de durerea 
mea de spate, gândindu-mă la ea și 
căutând un remediu, rezultă din 
procese de care nu sunt deloc 
conștient. Eu, persoana conștientă, 
mi-am creat propria durere? Nu. Ea, 
pur și simplu, a apărut. Am creat eu 
gândurile despre ea care m-au 
determinat să iau în considerare un 
consult la medic? Nu. Ele, la fel, au 
apărut pur și simplu. Procesul 
deliberării conștiente, deși diferit de 
un reflex inconștient, nu ne oferă o 
temelie pentru liberul-arbitru. 


Așa cum au subliniat Dan Dennett și 
mulţi alţii, oamenii confundă, în 
general, determinismul cu 
fatalismul. Acest fapt ridică 
anumite întrebări: „Dacă totul e 
determinat, de ce ar trebui să fac 
ceva? De ce să nu stau și să văd ce 


se întâmplă?“ Este doar o confuzie. 
A sta și a vedea ce se întâmplă 
reprezintă, în sine, o alegere care va 
avea propriile consecinţe. În plus, 
este și greu să faci asta: încearcă 
doar să stai în pat toată ziua 
așteptând să se întâmple ceva; vei fi 
copleșit de impulsul de a te ridica și 
de a acţiona, și va trebui să depui 
mult efort să-i rezisti. 


Faptul că alegerile noastre depind 
de cauze anterioare nu înseamnă că 
ele nu contează. Dacă n-aș fi decis 
să scriu această carte, nu s-ar fi 
scris singură. Hotărârea mea de a o 
scrie a fost, fără nicio îndoială, 
cauza primordială a realizării ei. 
Deciziile, intențiile, strădaniile, 
scopurile, voința etc. sunt stări 
cauzale ale creierului, care conduc 
la anumite comportamente, iar 
comportamentele provoacă 
anumite rezultate în lumea reală. 
Prin urmare, alegerea umană este, 
într-adevăr, pe atât de importantă pe 
cât cred fanii liberului-arbitru. Dar 
următoarea ta alegere se va naşte 


din negura cauzelor anterioare pe 
care nu tu, martor conștient al 
experienţei, le provoci. 

Așadar, deși e adevărat să spui că o 
persoană ar fi acţionat altfel dacă ar 
fi făcut o altă alegere, acest lucru nu 
validează acel liber-arbitru pe care 
toată lumea pare să-l pretuiasca — 
deoarece „alegerile“ unui om apar, 
pur și simplu, ca izvorâte din neant. 
Din perspectiva prezenţei tale 
conștiente, nu ești mai responsabil 
pentru următorul tău gând (și pentru 
viitoarea acțiune) decât pentru 
faptul că te-ai născut. 


să ne închipuim că viata ta a 
deraiat. Obisnuiai sa fii foarte 
motivat, inspirat de ocaziile ivite în 
calea ta și sănătos tun, dar acum 
ești leneș, te descurajezi ușor și ai 
luat în greutate. Cum ai ajuns în 
situaţia asta? Poate ai fi în stare să 
îndrugi o poveste despre cum viaţa 
ta a devenit un dezastru, dar nu poţi 
preciza exact de ce ai lăsat să se 
întâmple lucrurile așa. Ai vrea să 


scapi de cercul vicios în care te 
găsești și să te schimbi cu ajutorul 
voinţei. 

Începi să citeşti cărți de dezvoltare 
personală. Iti schimbi dieta și mergi 
la sală. Decizi să te întorci la școală. 
Dar, după șase luni de strădanii, nu 
ești deloc mai aproape de viaţa pe 
care ţi-o doreai decât erai la 
început. Cărţile n-au avut niciun 
ecou în viaţa ta; n-ai putut să urmezi 
dieta și să fii perseverent cu 
gimnastica, te-ai plictisit de școală 
și ai abandonat-o. De ce te-ai lovit 
de atâtea obstacole în tine însuţi? 
N-ai nici cea mai vagă idee. Ai 
încercat să-ţi schimbi obiceiurile, 
dar ele par a fi mai puternice decât 
tine. Majoritatea dintre noi știu 
foarte bine ce înseamnă să eșuezi 
astfel — iar aceste experiențe nu 
susţin niciun pic ideea existenţei 
liberului-arbitru. 


Dar te-ai trezit într-o dimineaţă 
hotărât. E de ajuns! Acum ai o 
voință de fier. Înainte să te dai jos 
din pat, îţi vine ideea strălucită de a 


crea un site - iar faptul ca 
descoperi că numele domeniului e 
disponibil pentru doar 100 de dolari 
iti dă încredere. Esti antreprenor! Le 
împărtășești ideea câtorva oameni 
destepti și iti zic că, garantat, te vei 
îmbogăţi. 

Vânt din pupă! Vei afla că unul 
dintre prietenii tăi e amic cu Tim 
Ferriss, un coach faimos de lifestyle 
și un guru al fitnessului. Ferriss 
acceptă să te ajute în privinţa dietei 
și a exerciţiilor. Întâlnirea cu el te 
ajută mult și, apoi, descoperi în tine 
însuţi un rezervor de disciplină pe 
care habar n-aveai că îl detii. În 
următoarele patru luni, în loc de 
nouă kilograme de grăsime ai nouă 
kilograme de masă musculară. Ai 
aceeași greutate, dar ești schimbat 
complet. Prietenii tăi sunt uimiti. 
Chiar și cei care nu te prea 
simpatizează ajung să-ţi ceară 
sfaturi. 

Ai un cu totul alt sentiment fata de 
viaţa ta, iar rolul jucat în revenirea ta 
de către disciplină, alegeri și efort 


nu poate fi negat. Dar cum îţi explici 
că ai fost capabil de aceste eforturi 
acum, și nu cu un an în urmă? De 
unde ţi-a venit ideea cu site-ul? Pur 
și simplu, ţi-a apărut în minte. Tu, ca 
agent conștient creator, ai creat-o? 
(Dacă da, de ce nu-ţi vine chiar 
acum următoarea idee bună?) Cum 
poţi explica efectul pe care l-au avut 
sfaturile lui Tim Ferriss asupra ta? 
Sau abilitatea de a te mobiliza și de 
a le pune în practică? 

Dacă acorzi atenţie vieţii tale 
interioare, vei constata că apariţia 
alegerilor, a eforturilor și a intentiilor 
este un proces misterios. Da, poţi 
decide să urmezi o dietă - și 
cunoaștem cu toţii variabilele care 
te-ar putea ajuta să fii perseverent 
-, dar n-ai nici cea mai vagă idee de 
ce reușești în cele din urmă să fii 
disciplinat după ce ai avut atâtea 
eșecuri. Poate ai găsi o mulţime de 
motive pentru a susţine că de data 
asta lucrurile au stat altfel, dar n-ar 
fi nimic altceva decât o poveste 
ulterioară a unor evenimente pe 


care tu nu le-ai controlat. Da, poţi 
face ce-ţi dorești, dar n-ai cum să 
știi de ce, în unele cazuri, dorinţele 
se împlinesc și în altele nu (și, cu 
siguranţă, nu-ţi poţi alege dorinţele 
de dinainte). De mulţi ani voiai să 
scapi de câteva kilograme. Și atunci 
iti doreai asta cu adevărat. Care e 
diferența? Oricare ar fi, nu este una 
pe care tu să o fi făcut să existe. 


Nu-ţi controlezi mintea, deoarece tu, 
ca un agent conștient, ești doar o 
parte a minţii tale, fiind la bunul-plac 
al celorlalte părți. Poţi face ce 
hotărăști, dar nu poţi decide ce vei 
decide să faci. Desigur, poţi crea un 
cadru în care unele hotărâri sunt 
mai probabile decât altele - de 
exemplu, poţi să te asiguri că nu ai 
în casă dulciuri, astfel încât seara 
să fie foarte puţin probabil să 
mănânci desert —, dar nu poţi ști de 
ce ai acţionat azi așa, iar ieri nu. 

Deci, nu susţin că voinţa nu e 
importantă sau că este destinată să 
fie subminata de biologie. Voința 
este, în sine, un fenomen biologic. 


Îţi poţi schimba viata, te poţi 
schimba tu însuţi prin efort și 
disciplină, dar ai o anumită 
capacitate de a face efort și de a fi 
disciplinat într-un anumit moment și 
niciun dram mai mult (sau mai 
puţin). Fie ai noroc în acest sens, fie 
nu — pentru că nu-ţi poţi face singur 
norocul. 

Mulţi oameni sunt convinși că 
libertatea umană constă in 
abilitatea noastră de a acţiona, 
după ce am reflectat asupra 
lucrurilor, așa cum credem că 
trebuie - fapt care înseamnă 
adesea depășirea propriilor dorinţe 
pe termen scurt și urmărirea 
scopurilor pe termen lung sau 
îmbunătăţirea gândirii. Cu siguranţă, 
oamenii posedă această abilitate, 
într-o măsură mai mică sau mai 
mare, iar animalelor pare să le 
lipsească. Dar este, în același timp, 
o capacitate a minţii noastre, care 
are rădăcini inconștiente. 


Nu ţi-ai construit singur mintea. lar 
în momentele în care ai impresia că 


participi la configurarea ei - când 
depui efort să te schimbi, să capeti 
cunoștințe sau să dobândești o 
abilitate —, singurele instrumente de 
care dispui sunt cele pe care le-ai 
moștenit în trecut. 


Alegerile, strădaniile, intenţiile și 
raţiunea ne influențează 
comportamentul, dar chiar și ele 
sunt parte a unui lanţ de cauze care 
precedă prezența conștientă si 
asupra căruia nu avem niciun 
control. Alegerile mele contează - 
și există mereu căi de a lua decizii 
din ce în ce mai înțelepte —, dar nu 
pot alege ce să aleg. Și dacă mi se 
pare vreodată că pot să fac asta — 
de pildă, când ezit între două opţiuni 
—, eu nu aleg să aleg ceea ce aleg. 
Acest regres conduce mereu spre 
confuzie. Trebuie să fac un prim 
pas, sau un ultim pas, din motive 
care vor ramane mereu 
enigmatice. 


Mulţi cred că problema regresului 
este una falsă. Anumiți 
compatibiliști insistă că libertatea 


voinţei este sinonimă cu ideea că 
un om ar fi putut gândi sau acţiona 
diferit. Totuși, a spune că aș fi putut 
face altceva înseamnă doar a gândi: 
„Aș fi putut acţiona altfel“, după ce 
faptul e deja consumat. Este o 
afirmaţie fără sens.“ Confundă 
speranţa pentru viitor cu o relatare 
onestă a trecutului. Ce voi face 
ulterior, și de ce, rămâne, în esenţă, 
un mister — unul care este pe de-a- 
ntregul determinat de starea 
anterioară a universului și de legile 
naturii (inclusiv contribuţiile 
hazardului). A-mi declara 
„libertatea“ este echivalent cu a 
spune: „Nu știu de ce am acţionat 
așa, dar așa am tendinţa de a face 
lucrurile, și nu mă deranjează asta." 


Una dintre cele mai interesante idei 
ale  existențţialismului (probabil 
singura) este aceea că suntem liberi 
să interpretăm și să reinterpretăm 
semnificaţia vieților noastre. Îţi poţi 
considera primul mariaj un „eșec“, 
în urma divorțului, sau o ocazie care 
te-a determinat sa te dezvolti 


personal în moduri care au fost 
cruciale pentru fericirea ta viitoare. 
Această libertate de interpretare 
necesită liber-arbitru? Nu. Doar 
sugerează ca modalităţi diferite de 
gândire au alte consecinţe. Unele 
gânduri sunt deprimante și 
descurajatoare. Altele ne inspiră. 
Putem da orice sens dorim 
întâmplărilor din viața noastră, dar 
alegerea noastră este rezultatul 
unor evenimente anterioare pe care 
nu le-am creat noi. 

Acorda-ti o clipă să te gândești la 
contextul in care va apărea 
următoarea ta decizie: nu ţi-ai ales 
părinţii sau momentul și data 
nașterii. Nu ţi-ai ales sexul și nici 
majoritatea experienţelor de viaţă. 
Nu ai niciun control asupra 
propriului genom sau asupra 
dezvoltării creierului tău. Chiar 
acum creierul tău face alegeri pe 
baza unor preferinţe și credinţe care 
au fost înrădăcinate în el de-a lungul 
vieţii — de către genele tale, de către 
dezvoltarea ta fizică din momentul 


în care ai fost conceput și de către 
interacţiunile pe care le-ai avut cu 
alti oameni, situaţii și idei. Unde e 
libertatea în toate astea? Da, ești 
liber chiar în acest moment să faci 
ce vrei. Dar de unde provin dorinţele 
tale? 


Filozoful Eddy Nahmias critică 
genul de argumente pe care le 
prezint eu aici. lată un fragment 
scris de el în The New York Times: 


Mulţi filozofi, inclusiv eu, definesc 
liberul-arbitru ca pe un set de 
abilităţi de a-ţi imagina direcții 
viitoare de acţiune, de a delibera în 
privința motivelor cuiva de a le 
alege, de a planifica acţiuni pe baza 
acestei deliberări si de a-ţi controla 
acţiunile cand te confrunti cu 
dorinte opuse. Actionam conform 
liberului nostru arbitru in masura in 
care avem ocazia să punem in 
aplicare aceste abilităţi, fără 
presiuni greu de suportat din 
exterior sau din interior. Suntem 
responsabili de acţiunile noastre în 
măsura în care posedăm aceste 


abilități și avem ocazii să le 
manifestam.7® 

Desigur, oamenii isi pot imagina si 
planifica viitorul, pot evalua dorinte 
contradictorii etc., iar pierderea 
acestor abilitati ar conduce doar la 
regres. Presiunile externe si interne, 
de diferite tipuri, pot fi prezente sau 
absente cand o persoana face 
planuri, actioneaza sau isi inchipuie 
anumite lucruri, iar astfel de 
presiuni ne ajută să stabilim dacă 
ea este responsabilă din punct de 
vedere moral pentru 
comportamentul manifestat. Totuși, 
aceste fenomene nu au nicio 
legătură cu liberul-arbitru. 

De pildă, în adolescenţă și în primii 
ani ai tinereţii mele, am participat 
asiduu la cursuri de arte marţiale. 
Exersam cu perseverenţă și am ales 
să le urmez și în facultate. Recent, 
am început să mă antrenez din nou, 
după o pauză de mai bine de 20 de 
ani. Atât renunţarea la artele 
marţiale, cât și noul meu interes 
pentru ele sunt expresii pure ale 


libertăţii pe care mi-o atribuie 
Nahmias. Nu am fost sub „presiuni 
greu de suportat din exterior sau din 
interior“. Am făcut doar ce mi-am 
dorit. Am vrut să nu mai merg la 
antrenamente și am renunţat. Am 
dorit să le reiau și acum mă 
antrenez de câteva ori pe 
săptămână. Toate acestea pot fi 
asociate cu gânduri și acţiuni 
conștiente care dau impresia de 
autocontrol. 


Totuși, dacă încerc să identific 
cauza psihologică a 
comportamentului meu, nu reușesc 
deloc. E un mister. De ce am 
renunţat brusc la antrenamente 
acum 20 de ani? Ei bine, anumite 
lucruri au devenit mai importante 
pentru mine. Dar de ce s-a întâmplat 
așa, de ce atunci și în acea măsură? 
De ce oare interesul meu pentru 
artele marţiale s-a trezit după atâţia 
ani de hibernare? Pot evalua în mod 
conștient efectele anumitor 
influențe - de exemplu, am citit 
recent cartea fascinantă a lui Rory 


Miller, Meditations on Violence. Dar 
de ce am citit-o? Habar n-am. Si de 
ce o consider interesantă? Și de ce 
a fost suficientă pentru a trezi în 
mine dorinţa de acţiune (dacă, într- 
adevăr, a fost una dintre cauzele 
proxime ale comportamentului 
meu)? Și de ce atât de multă 
acţiune? Căci acum practic două 
tipuri de arte marţiale, mă antrenez 
cu Miller și cu alţi experţi in 
autoapărare. Ce naiba se petrece? 
Desigur, aș putea spune o poveste 
despre motivele pentru care 
actionez asa acum, fapt ce ar 
conduce la lămuriri legate de 
ratiunile pentru care un asemenea 
antrenament este o idee bună, de ce 
îmi place etc., dar nu cunosc 
adevărata explicaţie a 
comportamentului meu. Și e mai 
mult decât evident că eu, ca martor 
conștient al experienţei mele, nu 
sunt cauza ei reală. 


După ce vor citi paragraful anterior, 
unii cititori vor gândi: „Pare foarte 
interesantă cartea aceea de Miller!“ 


și o vor cumpăra. Alţii nu vor crede 
asta. Unii care vor lua cartea o vor 
găsi extrem de utilă. Alţii n-o vor 
termina de citit pentru că nu e ce-și 
doresc. Alţii o vor uita pe un raft. 
Unde e libertatea în toate astea? Tu, 
ca un agent conștient care citește 
aceste cuvinte, nu ești în poziţia de 
a hotări în ce capcană vei cădea. Si 
dacă decizi să te razgandesti — „Nu 
voiam să cumpăr cartea, dar acum 
o voi face, doar ca să-ţi fac în ciudă“ 
-, tot nu ești răspunzător pentru 
această decizie. Indiferent de ceea 
ce vei face, este inutil să pretinzi că 
ai fi putut acţiona diferit. 


Note: 


14 O discuţie recentă despre rolul 
conștiinței în psihologie - vezi R.F. 
Baumeister, E.J. Masicampo și K.D. 
Vohs, „Do conscious thoughts 
cause behavior?“, în Annual Review 
of Psychology, vol. 62, 2011, pp. 
331-361. 

15 Din nou, așa cum susține Galen 


Strawson (discuţie personală), chiar dacă 
am avea garanţia că ne controlăm 


întreaga minte (conștientă sau 
inconștientă), tot nu putem fi consideraţi 
responsabili pentru natura ei. 


16 Einstein (pe urmele lui 
Schopenhauer) a susţinut același 
lucru: „Sincer, chiar nu pot înţelege 
ce vor să spună oamenii când 
vorbesc despre libertatea voinţei 
umane. De pildă, simt că vreau un 
lucru sau altul; dar ce legătură are 
asta cu libertatea nu pot înţelege 
deloc. Simt că vreau să-mi aprind 
pipa și o fac; dar cum pot asocia 
acest fapt cu ideea de libertate? Ce 
se află în spatele intenţiei de a 
aprinde pipa? O altă intenţie? 
Schopenhauer a spus odată: «Der 
Mensch kann was er will; er kann 
aber nicht wollen was er will.» 
(Omul poate face ce vrea, dar nu 
poate voi ceea ce vrea.) — M. 
Planck, Where is science going?, 
W.W. Norton & Company, 1932, p. 
201. 

17 Așa cum spune Jerry Coyne 
(discuţie personală), noţiunea de 
libertate contrafactuală este 
imposibil de testat științific. Ce 
dovadă ar putea fi adusă în sprijinul 


faptului că un om ar fi putut acţiona 
diferit în trecut? 

18 Vezi 
http://opinionator.blogs.nytimes.com/ 
13/is-neuroscience-the-death-of- 
free-will/. 


E posibil ca adevărul 
să ne facă rău? 


Multă lume e necăjită de faptul că 
liberul-arbitru e o iluzie necesară - 
crezând că fără el vom eșua să fim 
creativi și că nu ne vom simţi 
impliniti. Nu este o îngrijorare total 
lipsită de sens. În urma participării 
la un studiu în care subiecții au citit 
un text care argumenta inexistenţa 
liberului-arbitru, aceștia au 
manifestat mai mult tendinţa de a 
trișa la viitoarele examene.“ Alta 
cercetare a demonstrat că subiecţii 
au devenit mai agresivi și mai puţin 
dornici să-i ajute pe ceilalţi. E de 
așteptat ca descoperirea (sau 


răspândirea) unor anumite 
adevăruri despre mintea umană să 
aibă consecinţe neplăcute, 


psihologice și/sau culturale. Totuși, 
nu sunt îngrijorat că voi avea o 
influenţă negativă asupra moralității 
cititorilor mei. 


Ținând cont de experiența mea, 
cred că renunţarea la ideea de liber- 
arbitru mi-a îmbunătăţit principiile 
etice, intensificându-mi 
sentimentele de compasiune şi 
iertare; în plus, mă consider mai 
puţin îndreptăţit să mă bucur de 
roadele propriului noroc. E de dorit 
să ai mereu o astfel de stare de 
spirit? Probabil că nu. Dacă aș fi 
predat un curs de autoapărare 
pentru femei, ar fi fost total 
contraproductiv să scot în evidenţă 
faptul că toate comportamentele 
umane, inclusiv reacţia unei femei 
la atacul fizic, sunt determinate de 
starea anterioară a universului și că 
toţi  violatorii sunt, în esență, 
ghinionisti, fiind ei înșiși victime ale 
unor cauze anterioare pe care nu le- 
au creat. Există adevăruri științifice, 
etice și practice pentru orice ocazie 
și chiar și afirmaţia „rupe-i capul 
ticălosului“ poate avea sens uneori. 
Nu e nicio contradicţie. Nu ne 
urmărim mereu interesele 
percepând oamenii și obiectele ca 


fiind colecţii de atomi, dar asta nu 
neagă adevărul sau utilitatea fizicii. 


Pierderea convingerii că există liber- 
arbitru nu m-a transformat într-un 
fatalist. De fapt, mi-a intensificat 
sentimentul libertăţii. Sperantele, 
temerile și nevrozele mele par mai 
puţin personale și mai puţin 
permanente. Habar n-am cum mă 
voi schimba în viitor. Așa cum 
nimeni nu poate trage vreo 
concluzie despre sine în urma unei 
scurte experienţe de indigestie, tot 
așa nu poţi face asta pe baza 
gândurilor si comportamentelor 
avute perioade lungi în trecut. O 
modificare creativă a stimulilor care 
intră în sistem - învăţarea unor 
abilităţi noi, construirea unor relaţii 
noi, adoptarea altor obiceiuri ce ţin 
de atenție - poate transforma 
radical viaţa cuiva. 


Dacă acorzi mai multă atenţie 
cauzelor ce stau la baza gândurilor 
și acţiunilor tale poţi, în mod 
paradoxal, să ai un control mai 
creativ asupra vieţii tale. Una este 


să te ciondănești cu soţia pentru că 
ești într-o stare de spirit proastă și 
alta este să-ţi dai seama ca 
dispoziţia si comportamentul îţi 
sunt provocate de scăderea 
glicemiei din sânge. Desigur, 
această înţelegere iti dezvăluie ca 
ești o păpușă biochimică, dar îţi 
permite, în același timp, să-ţi 
strunești propriile sfori: niţică 
mâncare poate fi tot ce ai nevoie la 
un moment dat pentru a te linisti. 
Cunoscând ce stă la temelia 
gândurilor și sentimentelor noastre 
conștiente, ne putem stabili un curs 
mai inteligent al vieţii (în timp ce 
știm foarte bine că, de fapt, suntem 
carmuiti, nu carmuitori). 


Note: 


19 K.D. Vohs si J.W. Schooler, , The value of 
believing in free will: Encouraging a belief 
in determinism increases cheating", in 
Psychological Science, vol. 19, nr. 1, 2008, 


pp. 49-54. 
20 R.F. Baumeister, E.J. Masicampo si 


C.N. DeWall, ,Prosocial benefits of 
feeling free: Disbelief in free will 


increases aggression and reduces 
helpfulness", în Personality and 
Social Psychology Bulletin, vol. 35, 
2009, pp. 260-268. 


Responsabilitatea morală 


Convingerea că există liberul-arbitru 
a dus la nașterea atât a conceptului 
de „păcat“, cat si a celui de justiţie 
retributivă. Curtea Supremă a 
Statelor Unite ale Americii a descris 
liberul-arbitru ca fiind o fundaţie 
„universală şi permanentă“ a 
sistemului nostru legislativ, diferită 
de „o viziune deterministă asupra 
comportamentului uman, care nu se 
potriveşte cu preceptele de bază ale 
sistemului nostru de justiție penală“ 
(Statele Unite vs Grayson, 1978). 
Orice progres intelectual care 
amenința liberul-arbitru părea că 
pune la îndoială principiile etice de 
pedepsire a infractorilor. 


Desigur, cea mai mare îngrijorare 
este aceea că o discuție onestă 
despre cauzele bazale ale 
comportamentului uman pare să nu 
mai lase loc  responsabilității 
morale.  Dacă-i considerăm pe 
oameni hărţi ale stărilor neuronale, 


cum am putea discuta coerent 
despre bine și rău sau despre 
dreptate si nedreptate? Aceste 
noțiuni par a depinde de 
capacitatea oamenilor de a alege 
liber cum gândesc și cum 
acţionează. Și dacă suntem 
perseverenti în a-i considera pe 
oameni umani, trebuie să 
identificam un concept de 
responsabilitate personală care să 
se potrivească viziunii noastre. 


Din fericire, este posibil. Ce 
înseamnă să-ți asumi 
responsabilitatea pentru o acţiune? 
leri m-am dus la piaţă. Eram 
îmbrăcat, nu am furat nimic și nu 
am cumpărat anșoa. A spune că 
eram responsabil pentru 
comportamentul meu înseamnă, 
pur și simplu, a susţine că ce am 
făcut a fost în conformitate cu 
gândurile, intenţiile, credinţele și 
dorinţele mele, acţiunile mele fiind o 
extensie a lor. Dacă aș fi stat gol în 
piaţă, cu intenţia de a fura cât mai 
multe conserve de anşoa, 


comportamentul meu nu m-ar fi 
reprezentat; aș fi simţit că mi-am 
ieșit din minţi, în niciun caz 
responsabil de acțiunile mele. 
Analiza responsabilitatii depinde de 
aspectele complexe ale minţii 
umane, nu de metafizica procesului 
mintal de cauză-efect. 


lată câteva exemple de violenţă 
umană: 


1. Un băiat de patru ani se juca cu 
pistolul tatălui său și a împușcat o 
tânără. Pistolul era încărcat și nu 
era păstrat ascuns într-un sertar 
închis. 


2. Un băiat de 12 ani, care a fost 
victima unui abuz continuu fizic și 
emoţional, a luat pistolul tatălui și, 
intenţionat, a împușcat și ucis o 
tânără, deoarece îl tachinase. 

3. Un bărbat de 25 de ani, care 
fusese în copilărie victima unui 
constant abuz, și-a împușcat 
intenţionat și și-a omorât iubita, 
deoarece l-a părăsit pentru 
altcineva. 


4. Un bărbat de 25 de ani, care 
fusese crescut de niște părinţi 
minunati și nu a fost niciodată 
abuzat, a împușcat intenţionat și a 
ucis o tânără pe care nu o 
întâlnise niciodată, „doar pentru 
distracţie“. 


5. Un bărbat de 25 de ani, care 
fusese crescut de niște părinţi 
minunati și nu a fost niciodată 
abuzat, a împușcat intenţionat și a 
ucis o tânără pe care nu o 
întâlnise niciodată, „doar pentru 
distracţie“. O scanare cu RMN-ul a 
creierului său a arătat că avea o 
tumoare de mărimea unei mingi 
de golf în cortexul median 
prefrontal (o regiune responsabilă 
de controlul emoţiilor și al 
impulsurilor de a acţiona). 


În fiecare caz a murit o tânără, iar 
decesul ei a fost rezultatul unor 
evenimente ce s-au produs în 
creierul unei alte fiinţe umane. Dar 
intensitatea revoltei noastre morale 
depinde de condiţiile în care s-au 
produs cazurile descrise. Bănuim că 
un copil de patru ani nu poate omori 


deliberat un om și că intenţiile unui 
adolescent de 12 ani nu pot fi la fel 
de serioase ca ale unui adult. În 
primele două cazuri, știm că creierul 
ucigașului nu era în totalitate 
dezvoltat și că nu îi putem atribui 
toate responsabilitatile unei 
persoane mature. Istoria de abuz si 
circumstanta atenuanta din al 
treilea caz par a diminua vina 
bărbatului: a fost o crimă pasională, 
comisă de o persoană care a suferit 
ea însăși din cauza altora. În al 
patrulea caz nu a existat niciun 
abuz, iar motivele criminalului par a 
indica un psihopat. În cazul al 
cincilea vorbim tot de un 
comportament psihopat, şi de 
motive specifice, dar tumoarea 
cerebrală schimbă radical analiza 
morală: ținând cont de poziționarea 
ei, îl absolvă complet pe ucigaș de 
orice responsabilitate. lar acest 
miracol are loc chiar și dacă 
experienţa subiectivă a bărbatului a 
fost similară cu cea a psihopatului 
din al patrulea caz - din momentul 


în care înţelegem că sentimentele 
sale au o cauză fizică, tumoarea 
cerebrală, nu mai putem să-l 
considerăm decât victima propriei 
structuri biologice. 


Cum să abordăm aceste niveluri de 
responsabilitate morală când 
creierul și influenţele născute de 
funcţionarea sa reprezintă, in 
fiecare caz, și exact în aceeași 
măsură, cauza reală a morţii unei 
femei? 


Nu e nevoie să apelăm la iluzia că în 
mintea umană sălășluiește un agent 
cauzal pentru a-i recunoaște pe 
oamenii periculoși. Ceea ce 
condamnăm mai mult la ceilalţi 
este intenţia conștientă de a face 
rău. Diverse niveluri de vină pot fi 
judecate ţinându-se cont de mai 
multe fapte din cadrul unui caz: 
personalitatea acuzatului, delictele 
lui anterioare, tiparele lui de 
comportament în anturaje, folosirea 
de substanţe interzise, motivele 
sale mărturisite de a acţiona într-un 
anumit fel în raport cu victima etc. 


Dacă acţiunile unei persoane par să 
nu-i fie caracteristice, acest fapt va 
influenţa părerea noastră privind 
riscul pe care îl reprezintă ea pentru 
ceilalţi. Dacă acuzatul nu arată că s- 
ar căi și pare dispus să ucidă din 
nou, nu avem nevoie să fim 
susţinătorii ideii de  liber-arbitru 
pentru a-l considera un pericol 
pentru societate. 


De ce este, în mod special, 
condamnabilă decizia conștientă de 
a face cuiva rău? Pentru că ceea ce 
facem după o planificare conștientă 
tinde să reflecte trăsăturile generale 
ale minţii noastre - credinţele, 
dorinţele, scopurile, prejudecățile 
etc. Dacă, după săptămâni bune de 
deliberare, cercetări la bibliotecă și 
dezbateri cu prietenii, tot iei 
hotărârea să-l omori pe rege -, ei 
bine, atunci uciderea regelui reflectă 
ce fel de om esti cu adevărat. Ideea 
nu este că ești cauza ultimă și 
independentă a acțiunilor tale; ideea 
este că, nu contează din ce motive, 
ai mintea unui regicid. 


Unii infractori trebuie încarceraţi 
pentru a-i împiedica să le facă rău 
altor oameni. Justificarea morală 
pentru acest fapt este foarte 
simplă: tuturor le va fi mai bine așa. 
Promovarea iluziei liberului-arbitru 
ne permite să ne concentrăm 
asupra unor lucruri importante: 
evaluarea riscurilor, protejarea 
persoanelor nevinovate, prevenirea 
crimelor etc. Totuși, anumite intuitii 
morale palesc când luăm in 
considerare o perspectivă mai largă 
a cauzalitatii. Odata ce 
recunoastem ca pana si cei mai 
feroce prădători sunt, realmente, 
ghinionisti sa fie cine sunt, logica 
urii (opusa celei a fricii) fata de ei isi 
pierde din forta. Repet, chiar daca tu 
crezi ca in orice ființă umană 
sălășluiește un suflet nemuritor, 
viziunea nu se schimbă: oricine se 
naște cu un suflet de psihopat a 
fost pur și simplu ghinionist. 

De ce existenţa tumorii cerebrale 
din cazul al cincilea modifică radical 
modul în care percepem situaţia 


respectivă? Un motiv ar fi acela că 
ea a influențat comportamentul 
unui om care (presupunem) nu ar fi 
acţionat niciodată în acest fel. Atât 
tumoarea, cât și efectele ei par 
aleatorii, iar făptașul pare a fi doar o 
victimă a biologiei. Desigur, dacă nu 
există tratament pentru boala sa, tot 
ar trebui să îl închidem pentru a-l 
împiedica să comită alte crime, dar 
nu l-am uri și nu l-am considera raul 
în persoană. lată un domeniu în 
care cred că  intuiţiile noastre 
morale ar trebui să se schimbe: cu 
cât încercăm să înțelegem mintea 
umană în termeni cauzali, cu atât 
devine mai greu să facem o 
distincţie între al patrulea și al 
cincilea caz. 


Bărbaţii si femeile care sunt 
condamnaţi la moarte sunt fiinţe ce 
dețin gene defecte, care au avut 
părinţi răi, care au trăit în medii 
defavorabile și au adoptat idei 
greșite (iar dacă sunt nevinovaţi au 
avut, evident, un ghinion colosal). 
Pentru care dintre aceste condiţii 


sunt ei responsabili? Niciun om nu 
este răspunzător pentru genele 
moștenite sau pentru influenţele din 
copilăria sa, dar dovezile arată că 
toți acești factori îi modelează 
caracterul. Sistemul nostru de 
justiţie ar trebui să ţină cont de 
faptul că fiecare dintre noi a avut 
parte de cu totul alte condiţii de 
viata. De fapt, ar fi de-a dreptul 
imoral să nu recunoaștem rolul 
important al hazardului în 
moralitate. 


Ca să înţelegem cât de mult este 
nevoie sa ne modificam intuitiile 
morale, să ne inchipuim ce s-ar 
intampla daca s-ar descoperi un 
tratament pentru rautatea umana. 
Sa ne imaginam ca orice schimbare 
importantă în creierul uman s-ar 
putea realiza ieftin, fără durere și în 
siguranţă. De fapt, remediul ar 
putea fi pus într-o pastilă, precum 
vitamina D. Răul ar deveni nici mai 
mult, nici mai puţin decât o 
deficiență nutritionala. 


Dacă ar exista un tratament pentru 
răutate, am înțelege cât de 
imperfect este, din punct de vedere 
moral, impulsul nostru de 
răzbunare. De pildă, să zicem că am 
lua în considerare să nu dăm 
tratamentul pentru răutate unui 
infractor, ca parte a pedepsei lui. Nu 
e aberant? Ce sens ar avea să sustii 
că o persoană merită să nu i se dea 
acest remediu? Dacă acesta ar fi 
fost disponibil chiar înainte ca el să 
comită faradelegea? Tot ar fi 
responsabil pentru actiunile sale? 
Ar fi de presupus ca mai degraba 
cei care il cunosteau ar trebui pusi 
sub acuzare pentru neglijenta. Ar 
avea vreun sens să nu îi permitem 
bărbatului din al cincilea caz să se 
opereze, ca pedeapsă, dacă știm că 
tumoarea cerebrală este cauza 
comportamentului său violent? 
Evident ca nu. Implicaţiile acestui 
fapt sunt clare: nevoia de reparare a 
nedreptatii se bazează pe 
incapacitatea noastră de a înţelege 


cauzele bazale ale 
comportamentului uman. 


În ciuda atașamentului nostru fata 
de liberul-arbitru, majoritatea dintre 
noi stim că disfuncţiile cerebrale 
pot păcăli cele mai bune intenţii ale 
minţii. Această informaţie 
reprezintă un progres către o 
viziune mai profundă, mai 
consistentă şi mai plină de 
compasiune față de firea 
omenească -— si ar trebui să luăm 
aminte că este un progres care nu 
are nicio legătură cu metafizica 
religioasă. Puţine concepte au oferit 
un asemenea teritoriu larg de 
acţiune pentru cruzimea umană așa 
cum a făcut-o ideea existenţei unui 
suflet nemuritor care este 
independent de orice influenţă 
materială, de la gene până la 
sisteme economice. Într-un cadru 
religios, credinţa în liberul-arbitru 
susţine noţiunea de păcat — ce pare 
să justifice nu doar pedepse dure în 
timpul vieţii, ci și o pedeapsă eternă 
în viaţa din lumea de dincolo. 


Totuși, în mod ironic, una dintre 
temerile care însoțesc orice progres 
în știință este aceea că o înţelegere 
mai completă a firii omenești ne va 
dezumaniza. 


Considerarea fiinţelor umane ca 
fiind fenomene naturale nu trebuie 
să conducă la distrugerea 
sistemului de justiţie penală. Dacă 
am putea încarcera cutremurele și 
uraganele pentru morţii lăsaţi în 
urmă, am construi închisori si 
pentru ele. Ne luptăm să scăpăm de 
epidemii care se extind — și, uneori, 
chiar de animale sălbatice — fără să 
le atribuim un liber-arbitru. În mod 
clar, putem răspunde inteligent 
pericolului reprezentat de oamenii 
violenti fără să ne mintim în privinţa 
originilor primare ale 
comportamentului uman. Avem 
nevoie în continuare să clădim un 
sistem de justiţie care să evalueze 
corect vina și nevinovăția, ţinând 
cont de pericolul viitor pe care îl 
reprezintă făptașul pentru societate. 
Dar logica de a-i pedepsi pe oameni 


nu are premise adecvate - asta 
dacă nu cumva descoperim că 
pedeapsa este o parte esenţială a 
procesului de preventie sau de 
reabilitare. 


Totusi, trebuie sa admitem ca 
problema dreptatii reparatorii este 
una plina de capcane. Intr-un articol 


fascinant din The New Yorker 2 
Jared Diamond scrie despre pretul 
mare pe care-l plătim uneori cand 
dorinţa noastră de reparare a 
nedreptatii rămâne nesatisfacuta. El 
compară experienţele trăite de doi 
oameni: prietenul lui Daniel, un 
muncitor din Noua Guinee care a 
răzbunat moartea unui unchi patern, 
și socrul lui decedat, care a avut 
ocazia de a-l omori pe bărbatul care 
îi decimase întreaga familie în 
timpul Holocaustului, dar, în loc să 
facă asta, l-a denunţat la poliţie. 
(După doar un an în pușcărie, 
criminalul a fost eliberat.) 
Consecințele răzbunării duse la bun 
sfârșit în primul caz și ale celei la 
care s-a renunţat în al doilea caz 


sunt cât se poate de clare. Deși am 
putea discuta multe lucruri despre 
specificul culturii răzbunării a 
băștinașilor din Noua Guinee, 
acţiunile lui Daniel i-au adus liniștea 
de care avea nevoie. În timp ce 
socrul lui Diamond a trăit mai bine 
de 60 de ani „bântuit de regrete și 
de vină“. Evident, răzbunarea 
reprezintă satisfacerea unei nevoi 
psihologice puternice a multora 
dintre noi. 


v 


Suntem înclinați să percepem 
oamenii ca autori ai propriilor 
acțiuni, să îi considerăm 
responsabili pentru răul făcut nouă 
și să simţim că aceste abuzuri 
trebuie pedepsite. Adesea, singura 
pedeapsă pe care o credem 
potrivită este aceea ca făptașul să 
sufere sau să plătească cu propria 
viata. Rămâne de văzut cum un 
sistem de justiţie bazat pe dovezi 
științifice ar putea gestiona aceste 
impulsuri. În mod clar, o cunoaștere 
completă a cauzelor 
comportamentului uman ar trebui 


să  atenueze răspunsul nostru 
natural fata de nedreptati, cel putin 
intr-o anumita masura. De pilda, am 
mari dubii ca socrul lui Diamond ar 
fi suferit de aceeasi angoasa daca 
familia sa ar fi fost călcată in 
picioare de un elefant sau daca ar fi 
cazut victima holerei. La fel, putem 
presupune că regretele sale n-ar 
mai fi fost atât de intense dacă ar fi 
aflat că ucigașul familiei sale a trăit 
o viata impecabilă din punct de 
vedere moral până când un virus i-a 
distrus cortexul prefrontal median. 


însă s-ar putea ca o formă 


convențională de dreptate 
reparatorie să fie totuși morală — 
chiar necesară - dacă i-ar 


determina pe oameni să se 
comporte mai bine decât ar face-o 
în alte condiţii. Dacă nu cumva ar fi 
util să-i pedepsim pe anumiţi 
infractori — mai degrabă decât să-i 
încarcerăm sau să-i reabilităm - 
este o problemă pentru care 
științele sociale și psihologia vor 
trebui să găsească soluţii. Dar pare 


evident faptul că dorinţa de reparare 
a nedreptatii, nascuta din 
convingerea ca fiecare om este 
autorul liber al propriilor gânduri și 
acţiuni, se bazează pe o iluzie 
cognitivă si emoţională - și 
perpetuează o iluzie morală. 

O perspectivă asupra conexiunii 
dintre liberul-arbitru și 
responsabilitatea morală este 
observarea faptului că, în general, 
atribuim aceste calităţi oamenilor 
doar în cazul acţiunilor pe care 
pedeapsa le-ar putea impiedica.~ 
Nu te pot considera responsabil 
pentru comportamentele tale dacă 
nu ai niciun control asupra lor. De 
exemplu, dacă am declara strănutul 
ilegal, mulţi ar încălca legea 
indiferent de cât de severe ar fi 
consecinţele. Totuși, un 
comportament precum răpirea pare 
unul care necesită un proces de 
deliberare conștientă și de 
depunere a unui efort susţinut — 
prin urmare, ar putea fi împiedicat. 
Dacă ameninţarea cu o pedeapsă 


te-ar putea determina să renunti să 
actionezi într-un anumit fel, 
comportamentul tău se încadrează 
perfect în noțiunile convenționale 
de liber-arbitru și responsabilitate 
morală. 


Poate fi adevărat faptul că o 
pedeapsă aspră - mai degrabă 
decât simpla încarcerare sau 
reabilitarea - este necesară pentru 
a preveni anumite infracțiuni. Însă 
pedepsirea oamenilor strict din 
motive pragmatice ar fi o abordare 
complet diferită fata de cea pe care 
o aplicăm acum. Desigur, dacă 
pedepsirea bacteriilor și a virușilor 
ar preveni răspândirea unor boli 
pandemice, ar deveni parte a 
sistemului nostru de justitie. 


O multitudine de comportamente 
umane pot fi prevenite prin 
acordarea de recompense sau prin 
aplicarea de pedepse - și atribuirea 
responsabilități oamenilor în 
aceste contexte este firească. Este 
chiar inevitabilă în cazul regulilor 
convenţionale. Așa cum subliniază 


psihologul Daniel Wegner, ideea 
liberului-arbitru poate fi un 
instrument de înțelegere a 
comportamentului uman. Să spui 
că un individ a ales în mod liber să 
mătrășească economiile soţiei la 
pocher înseamnă să sustii că a avut 
ocazia să acţioneze total diferit și 
că nimic din ce a făcut nu a fost 
aleatoriu. Nu a jucat pocher din 
întâmplare sau într-un moment de 
disperare, ci pentru că a vrut asta, a 
intenţionat asa și a decis în 
consecinţă. În majoritatea cazurilor, 
are sens să ignorăm cauzele 
profunde ale dorințelor si intentiilor 
noastre - gene, transmiterea 
sinaptică etc. - și să ne 
concentrăm pe trăsăturile generale 
ale unei persoane. Facem același 
lucru când ne gândim la propriile 
alegeri și comportamente, pentru că 
este modul cel mai simplu de a ne 
organiza gândurile și acţiunile. De 
ce am comandat bere, nu vin? 
Deoarece prefer berea. De ce îmi 
place mai mult berea? Nu știu, dar, 


în general, nu simt nevoia să-mi pun 
o astfel de întrebare. Faptul că știu 
că îmi place mai mult berea decât 
vinul e tot ce am nevoie ca să știu 
ce comand într-un bar. Indiferent de 
motive, prefer anumite gusturi în 
defavoarea altora. E vreo libertate în 
asta? Niciuna. Mi-aș recâștiga 
brusc libertatea dacă aș decide să 
nu ţin cont de ceea ce îmi place și 
as comanda vin? Nu, fiindcă 
rădăcinile acestei intenţii ar fi la fel 
de obscure precum preferința in 
sine. 


< 


Note: 

21 J. Diamond, „Vengeance is ours“, 
in The New Yorker, 21 aprilie 2001, 
pp. 74-87. 

22 Steven Pinker, discuţie personală. 


Politica 


Că e bine, că e rău, risipirea iluziei 
liberului-arbitru are implicaţii 
politice -— liberalii și conservatorii 
nefiind în aceeași măsură subjugati 
de ea. Liberalii tind să înţeleagă că 
o persoană poate fi norocoasă sau 
ghinionistă în legătură cu toate 
aspectele care i-au asigurat 
succesul. Totuşi, conservatorii 
transformă adesea individualismul 
într-un fetiş religios. Multi par a nu fi 
conștienți deloc de cat de norocos 
este un individ când are succes în 
viata, indiferent de cat de mult 
muncește. Trebuie să fii norocos să 
fii capabil să muncesti. Trebuie să fii 
norocos să fii inteligent, sănătos și 
să nu te falimenteze în floarea 
vârstei boala partenerului de viata. 


Analizează biografia oricărui om 
„care s-a îmbogăţit prin forțe 
proprii“ și vei descoperi că succesul 
lui a fost în totalitate dependent de 
condiţii anterioare pe care nu le-a 


creat el și de care, pur și simplu, a 
beneficiat. Nu există nicio persoană 
pe planetă care să-și fi ales 
genomul, sau ţara în care să se 
nască, sau condiţiile politice și 
economice din momentele cruciale 
pentru reusitele sale. Totuși, în 
America, oricine are sentimentul că 
dacă i-ar întreba pe unii 
conservatori de ce nu s-au născut 
cu picioare deformate sau de ce nu 
au rămas orfani înainte de a împlini 
cinci ani, ei nu ar ezita să-și asume 
meritul pentru aceste realizări. 


Chiar dacă te strădui să profiti la 
maximum de tot ce ţi-a oferit 
natura, trebuie sa admiti ca 
abilitatea si tendinta ta de a razbi 
reprezinta parti ale mostenirii tale. 
Care este meritul unei persoane ca 
nu este lenesa? Niciunul. Lenea, 
precum harnicia, este o conditie 
neurologica. Desigur, conservatorii 
au dreptate atunci cand se gandesc 
că trebuie să îi încurajăm pe oameni 
să muncească folosindu-și cât pot 
de bine abilităţile și să-i descurajăm, 


oricând avem ocazia, pe cei care 
primesc totul de-a gata. Și este 
înțelept să consideri oamenii 
responsabili pentru acţiunile lor 
când acest fapt presupune 
schimbarea în bine a 
comportamentului lor și aducerea 
de beneficii societăţii. Dar asta nu 
înseamnă că trebuie să fim 
subjugati de iluzia liberului-arbitru. E 
necesar doar să recunoaștem că 
orice stradanie contează și ca 
oamenii se pot schimba. Mai exact, 
nu ne schimbăm pe noi înșine - 
deoarece ne-am avea doar pe noi 
înșine în acest proces -, dar 
influentam încontinuu și suntem 
influenţaţi de lumea din jurul și din 
interiorul nostru. Desi pare 
paradoxal să-i considerăm pe 
oameni vinovaţi pentru ce se 
întâmplă în colțul lor de univers, 
după ce rupem vraja liberului- 
arbitru, putem face asta doar în 
măsura în care acest fapt e util. 
Când oamenii se pot schimba, le 
putem cere să acționeze în acest 


sens. Când schimbarea e 
imposibilă, sau nu poate satisface 
nevoile, putem căuta o altă soluţie. 
Încercând să ne îmbunătăţim firea 
umană și societatea, actionam 
direct asupra forţelor naturii, căci 
altceva în afară de natură nu avem. 


Concluzie 


În general, experiența  liberului- 
arbitru este un mister captivant: pe 
de o parte, nu îl putem defini în 
termeni stiintifici, pe de altă parte, 
simțim că suntem autorii propriilor 
gânduri și acţiuni. Totuși, cred că 
acest mister este el însuși un 
simptom al confuziei noastre. Si nu 
mă refer la faptul că liberul-arbitru 
este doar o iluzie - experienţa 
noastră nu ne oferă pur și simplu 
numai o viziune deformată a 
realităţii. Mai degrabă, ne înșelăm în 
privinţa experienţei noastre. Nu 
doar că nu suntem atât de liberi pe 
cât credem că suntem, dar nici nu 
ne simţim atât de liberi pe cât 
credem că ne simţim. Simţul 
propriei libertăți se datorează 
faptului că nu acordăm suficientă 
atenţie modului în care ființa 
noastră funcţionează. Dacă 
devenim atenți, e posibil sa 
constatăm că liberul-arbitru nu e pe 


nicăieri, iar experienţa noastră e 
perfect compatibilă cu acest 
adevăr. Gândurile și intenţiile apar 
pur și simplu în minte. Cum s-ar 
putea altfel? Adevărul despre noi 
înșine este mai ciudat decât 
presupun multi: iluzia  liberului- 
arbitru este ea însăși o iluzie. 


Problema nu este doar că liberul- 
arbitru nu are sens din punct de 
vedere obiectiv (de pildă, când 
gândurile și acţiunile noastre sunt 
observate de o terță persoană), ci si 
că nu are sens nici din punct de 
vedere subiectiv. Introspectia ne 
poate ajuta în acest sens. De fapt, 
chiar acum voi face un experiment 
în legătură cu liberul-arbitru pentru 
ca oricine să-l analizeze: voi scrie 
orice doresc în restul cărții. Orice 
scriu va fi, desigur, ceva ce eu aleg 
să scriu. Nimeni nu mă obligă să o 
fac. Nimeni nu mi-a impus vreo 
temă și nu mi-a cerut să folosesc 
anumite cuvinte. Pot să fiu și 
agramat dacă doresc. Și dacă decid 


să pun cuvântul iepure în această 
propoziţie, sunt liber să o fac. 


Dar fiind atent la fluxul conștiinței 
mele, descopăr că noţiunea de 
libertate nu e prea profundă. De 
unde a apărut iepurele? De ce nu un 
elefant? Habar n-am. Desigur, sunt 
liber să schimb „iepure“ cu „elefant“. 
Dar, dacă aș face asta, ce explicaţie 
as avea? Îmi este imposibil să aflu 
cauza oricărei alegeri. Fie este 
compatibilă cu constrângerile 
impuse mie de legile naturii, fie este 
adusă în prim-plan de hazard. Dar 
niciuna nu pare, și nu o simt, ca fiind 
o alegere liberă. lepure sau elefant? 
Sunt liber să hotărăsc că „elefant“ 
este un cuvânt mai potrivit când pur 
și simplu nu simt că este cel mai bun 
cuvânt? Sunt liber să-mi schimb 
mintea? Evident că nu. Doar ea mă 
poate schimba pe mine. 


Cum se face că ideile mele în 
privinţa acestui subiect au ajuns la 
final? Trebuie să se termine și 
cartea asta la un moment dat, iar 
acum imi este foame. Sunt liber sa 


rezist nevoii? Da, desigur, în sensul 
că nimeni nu-mi va pune un pistol la 
tâmplă pentru a mă obliga să 
mănânc, însă mi-e foame. Pot 
rezista încă un pic? Evident, chiar și 
mai mult. Dar nu știu de ce fac 
acest efort în această clipă, și nu în 
alte situaţii. Și de ce strădaniile 
mele se opresc în anumite 
împrejurări? Acum chiar simt că e 
momentul să închei. Da, mi-e foame 
și simt că mi-am expus opiniile cât 
se poate de clar. Nu mai am nimic 
de zis în privinţa liberului-arbitru. Si 
unde e libertatea în asta? 

